Barn 134 (Mai 2020): Coronafirws (fersiwn hirach na chyhoeddwyd) – Deri Tomos\nBarn 134 (Mai 2020): Coronafirws (fersiwn hirach na chyhoeddwyd)\nBrawychus a chalonogol oedd gwylio rhaglen ddogfen BBC 2 The Flu that killed 50 million y noson o’r blaen. Crëwyd y rhaglen yn wreiddiol ym mis Medi 2018, i nodi canmlwyddiant Ffliw “Sbaen”. (A ddaeth o Kansas yn yr Unol Daleithiau, pacem Donald Trump. Bydd ar i-Player am weddill y flwyddyn.) Peidiwch â’i gwylio os yw rhaglen gignoeth-frwnt yn debygol o suddo’r ysbryd (fe gollais innau gwsg ar ôl ei gweld) ond daw f’ymateb calonogol o’r ffaith bod ein paratoadau gymaint yn well heddiw nag oeddynt yn 1918. Firws yw SARS-CoV-2 (enw’r gwrthrych sy’n achosi’r clefyd a enwir Covid-19; cymharer y firws HIV sy’n gyfrifol am y clefyd AIDS). Dim ond yn 1892 y darganfuwyd firysau am y tro cyntaf – a hynny mewn clefyd planhigion Tybaco. Y Rwsiad Dmitri Ivanovky a’i darganfu, a’r microbiolegydd o’r Iseldiroedd, Martinus Beijerinck, a fathodd yr enw wrth ailadrodd ei arbrofion o hidlo bacteria a ffwng o sudd planhigion sâl a darganfod bod y sudd o hyd yn heintus. Yn 1896 ‘roedd y Sais Ernest Hanbury Hankin wedi sylwi bod hidlo dŵr afonydd budron yr India yn ei alluogi i ladd bacteria Colera. Erbyn 1915 roedd y Sais Frederick Twort, a raddiodd o Ysbyty St Thomas, lle bu’r Prif Weinidog ym mis Ebrill, wedi dangos mai firws arbennig (bacterioffag) sy’n lladd bacteria oedd yn gyfrifol. Dyma gychwyn gwyddor firoleg. Brin dair blynedd yn ddiweddarach, doedd gan neb yr un syniad beth oedd achos Pandemig 1918. Trwy ddadansoddi cleifion, tybiwyd mai bacteriwm (Haemophilus influenzae) oedd yn gyfrifol. Er mai hwn oedd yn lladd nifer fawr, clefyd eilaidd oedd, yn manteisio ar ddifrod y firws. Dim ond yn 1931 y profwyd bod firysau yn wrthrychau – yn hytrach na hylif heintus. Dim ond yn 1933 y darganfuwyd firws inffliwensa.\nEr y feirniadaeth “nad oeddem yn barod”, mae’r sefyllfa i ni yn y byd datblygedig, yn sylweddol well nag yr oedd hi yn 1918. O leiaf medrwn drin heintiau bacteria eilaidd, megis Haemophilus, gyda’r antibiotigion a ddarganfuwyd yn y cyfamser. Ond erys bygythiad gwirioneddol y firws. Nid yw antibiotigion yn lladd firysau. Yn y bôn, dim ond ein system imiwnedd all wneud hyn. A’r unig ffordd i ragbaratoi’r system hon i’n gwarchod yw trwy frechlyn unswydd ar gyfer y firws penodol. Yn wahanol i AIDS, lle methwyd yn llwyr â datblygu brechiad yn erbyn y firws HIV, rydym yn debygol o fedru datblygu brechlyn yn erbyn SARS-CoV-2. Ond nid ar chwarae bach, ac nid yw’n “fater o amser”.) Ni ddatblygwyd brechlynnau eto ar gyfer SARS na MERS (a achoswyd gan goronofirysau nid annhebyg i SARS-CoV-2). Y mae hyn yn rhannol oherwydd wrth i’r clefydau hynny gilio, diddymwyd y buddsoddiad yn y brechlynnau. Ond hefyd bu problemau clinigol sylweddol. Roedd effaith sawl brechlyn arbrofol yn waeth na’r clefyd ei hun.\nEin mantais pennaf yw ein bod yn byw yn Oes Aur (a rhyngwladol) bioleg foleciwlar. Ar Ragfyr 31 2019, hysbyswyd Swyddfa’r WHO yn Tsieina am achosion niwmonia newydd yn Wuhan. Erbyn Ionawr 7 roedd biolegwyr moleciwlar Tsiena wedi canfod y firws, a phum niwrnod yn ddiweddarach anfonwyd manylion am ei ddilyniant genetig i’r holl fyd er mwyn iddynt baratoi a chyflwyno prawf. Dyma’r prawf “swab” sy’n caniatáu “darllen” côd unigryw genynnau gronynnau’r firws ym mhoeri claf. Techneg o’r enw PCR, a bu’n holl bwysig yn natblygiad bioleg foleciwlar ers 1983. Mae’n effeithiol iawn, ond dibynna ar lwyddiant staff clinigol i gael sampl cynrychioladol o’r poer (o gleifion coma, dementia ac ati). Mae PCR yn gyffredin iawn mewn prifysgolion a chwmnïau, ond mae’n debyg bu diffyg o ran niferoedd a chyflenwad y cemegolion i’w rhedeg yn broblem dros yr wythnosau diwethaf.\nBydd cyfundrefn profi trylwyr yn hanfodol, nid yn unig ar hyn o bryd ond dros y cyfnod hir o adfer y sefyllfa. Mae’r ail fath o brawf yn mesur adwaith y corff i bresenoldeb y firws. Mae hon yn egwyddor hollol wahanol. Ymateb y corff i bresenoldeb firws yw tanio’r system imiwnedd. Proses cymhleth a soffistigedig. Un agwedd arno yw cynhyrchu proteinau arbennig sy’n cydio am y firysau unigol a’u labelu ar gyfer eu dinistrio gan gelloedd gwyn y gwaed. Dyma’r antibodiau neu’r gwrthgyrff. Rhaid iddynt adnabod y firws – ac osgoi unrhyw ran hanfodol arall o’r corff. Proses nid annhebyg i gamera ochr y ffordd yn canfod rhif cofrestru car drwgweithredwr a chyflyru car heddlu i’w restio. Nid oes modd eu gwneud mewn labordy, dim ond eu puro o gorff anifail sydd wedi’i heintio. Bydd pob anifail unigol a ddefnyddir yn cynhyrchu gwrthgyrff gwahanol – rhai yn fwy effeithiol na’i gilydd. Rhaid eu profi cyn symud ymlaen.\nMae dwy swyddogaeth glinigol i’r gwrthgyrff. Yn gyntaf y prawf gwaed neu brawf antibodi. Mae’r corff yn dal i gynhyrchu gwrthgyrff nodwedd y firws am sbel ar ôl i’r clefyd gilio, ac mae’r “atgof” am sut i’w gynhyrchu yn para yn hir (sef gwrthiant – ar hyn o bryd nid yw’n hysbys pa mor hir y pery hwn am SARS-CoV-2, y gobaith yw blynyddoedd lawer). Trwy fesur y gwrthgyrff yn y gwaed, mae modd gwybod a yw unigolyn wedi cael y clefyd a gwella ohono. Mae hyn yn hollbwysig i ddilyn hynt y pandemig. Yn anffodus haws dweud na gwneud, ac mae anhawster datblygu prawf antibodi effeithiol wedi bod yn agwedd o’r pandemig presennol ar draws y byd. Yr ail swyddogaeth yw gwireddu’r system imiwnedd. Egwyddor brechu yw cyflyru cynhyrchu gwrthgyrff a chreu’r “atgof” amdanynt heb gyflwyno’r clefyd.\nWrth aros am frechlyn effeithiol, eir ati i ddarganfod cemegolion sy’n atal neu arafu ymlediad y firws o fewn y corff trwy ymyrryd ag un o’r ychydig brosesau biocemegol sy’n unigryw iddo. Triniaeth yn lle gwarchodaeth. Dechreuodd y math yma o waith yn yr 1960au wrth geisio trin firysau herpes, ond epidemig proffil-uchel AIDS, sydd yn dal i aros am frechlyn, a ddaeth â’r maes hwn i’w fri. Ers 1960 trwyddedwyd tua 90 cemegyn gwrth-firws ar gyfer y fferyllfa. Yn anffodus, dim ond yn erbyn un math o firws y mae’r rhan fwyaf yn effeithiol. Dau gemegyn yn unig sydd wedi ennill diddordeb go iawn hyd yn hyn. Y cyntaf yw Remdesivir, moleciwl sy’n ymdebygu i ddarn o RNA (sy’n chwarae rhan DNA mewn coronofirws). Mae defnyddio molecylau o’r math yma yn gyffredin wrth drin cancr. Crëwyd Remdesivir gan gwmni Gilead yn ystod argyfwng Ebola. Nid oedd mor effeithiol â chemegau eraill wrth ymladd y clefyd hwnnw, felly daeth y gwaith arno i ben. Ond yn ystod y cyfnod gwelwyd peth effeithiolrwydd yn erbyn tyfiant firysau SARS a MERS mewn celloedd llygod mewn labordy. Mae hyn ymhell o fod yn driniaeth, ond gan fod Remdesivir wedi’i drwyddedu ar gyfer pobl ag Ebola fe’i rhoddwyd ar ben y rhestr i’w brofi. Nid yw’n hawdd ei gynhyrchu, ac mae Gilead eisoes wedi peidio â’i gyflenwi i nifer oedd yn ei gymryd “fel y gobaith olaf” ar gyfer cyflyrau eraill.\nY cemegyn arall yw’r cyffur gwrth-malaria clorocwin, a’i berthynas hydrocsiclorocwin. Ers blynyddoedd mae llawer o fosgitos y byd wedi datblygu gwrthiant iddo, ond mae’n gymharol ddiniwed (gw. diweddariad isod*) i bobol ac yn gyffredin. Ar ddechrau Chwefror dangosodd ymchwilwyr yn Wuhan bod gan y cemegau hyn effaith ar firws mewn celloedd dynol yn y labordy. Yn hwyrach yn y mis arbrofodd grŵp yn Ffrainc ar 26 o gleifion gan dangos effaith llesol posibl*. Roedd hyn yn ddigon i Donald Trump a’i drydar, ond nid i’r byd meddygol. Aed ati’n syth i dreialu hydrocsiclorocwin* ynghyd a’r gwrthfiotig Azithromycin. Ymunodd ysbytai ledled y byd, gan gynnwys ysbytai yng Nghymru (RECOVERY), yn y treialon hyn ganol mis Ebrill. (gweler y diweddariad isod am gynnwys y paragraff hwn*).\nMae un driniaeth arall o bwys. Fel yn 1918, nid y firws ei hun sy’n lladd pob un yn ystod yr epidemig. Un o nodweddion yr adwaith imiwn yw y gall fod yn farwol ei hun. Un syndod yn 1918 oedd mai milwyr ifanc cydnerth oedd, yn aml, y cyntaf i farw. Yn unol â’r disgwyl, roedd adwaith eu cyrff yn lladd y celloedd lle’r oedd y firws yn tyfu – ond roedd marwolaeth y celloedd yn cynhyrfu adwaith llidiog. Cryfa’r imiwnedd, cryfa’r llid. Fel arfer nid yw hyn yn broblem, ond gyda chymaint o gelloedd yr ysgyfaint wedi’u heintio roedd yr adwaith yn farwol. Molecylau o’r enw seitocynau sy’n gyfrifol am yr ail adwaith yma. A’r enw arswydus arno yw’r Storom Seitocyn. Mae cwmni Roche wedi cychwyn ar frys i ymchwilio i un o’u cyffuriau gwrth arthritis rwmatoid o’r enw Tocilzumab. Unwaith eto mae hwn wedi’i drwyddedu – ond erys y sialens o’i gynhyrchu ar lefel enfawr i gynnal profion – heb sôn am driniaeth i’r lluoedd fydd angen triniaeth dros y misoedd a’r blynyddoedd i ddod. (Mae Tocilzumab yn un o triniaethau cynllun RECOVERY.)\nFel yn 1918 bydd gwyddoniaeth o gymorth yn y pen draw. Ond yn y cyfamser bydd yn rhaid inni sylweddoli’r orfodaeth sydd ar ein gweithwyr iechyd a chymdeithasol i ddefnyddio’r ychydig dechnegau ag arferion sydd ganddynt, a sicrhau bod digonedd o’r rhai hynny ganddynt. Ein cyfrifoldeb ni fydd lleihau’r galw. Tasg anferth yr awdurdodau fydd ceisio gwneud hyn heb hau hadau Storom Economaidd fydd ond yn gwaethygu’r sefyllfa. Cadwch yn saff.\nBu gryn drafodaeth ac anghytuno ynglŷn â defnydd clorocwin a hydrocsiclorocwin wrth drin cleifion Covid-19 dros y byd, gan cynnwys adroddiadau ei fod yn beryglus mewn papur yn y Lancet a’i tynnwyd yn ôl yn ddiweddarach ! Oherwydd sylwadau Trump fe aeth yn bêl-droed wleidyddol yn ogystal ag un feddygol. Tynnwyd y papur y labordy o Ffrainc yn ôl ym mis Mai. Ym mis Mai fe’i ataliwyd gan y WHO. Canlyniad rhaglen RECOVERY oedd nad oedd o werth wrth trin cleifion Covid-19.\nCoronafirws: (Gweler y cysylltiadau uchod i nifer o’r ffynhonellau gwreiddiol)


Croeso – Gronyn\nGofalaeth Fro’r Llechen Las\nCroeso i wefan Gofalaeth Fro’r Llechen Las\nDaw enw’r wefan o gylchlythyr wythnosol eglwysi’r Ofalaeth – Gronyn – a gyhoeddir bob Sul. Ceir ynddo neges gan y Gweinidog ynghyd â newyddion am waith yr Ofalaeth. Gwelir rhifynnau diweddaraf Gronyn trwy glicio ar “Gronyn” ar ben y dudalen hon.\nCyhoeddwyd “Gronyn” yn achlysurol ers 1988 (a chyn hynny hefyd, mewn gwirionedd, yng ngofalaeth flaenorol ein Gweinidog yn ardal Abersoch); ond mae wedi ei gyhoeddi’n wythnosol yn ei ffurf bresennol ers mis Medi 2001.\nCaiff dros 200 o gopiau eu rhannu bob wythnos, ac mae’n rhan bwysig o genhadaeth eglwysi’r Ofalaeth. Rhowch wybod i ni os gwyddoch am rywun o’r ardal a fyddai’n hoffi derbyn copi ohono ar bapur yn wythnosol. Mae amryw yn derbyn copi electroneg. Anfonwch e-bost at john.cilfynydd@btinternet.com os ydych eisiau i ni anfon copi electroneg atoch.\nGallwn ddarparu fersiwn mwy, maint A4, i bwy bynnag sy’n cael trafferth i ddarllen Gronyn yn ei faint A5 arferol.\nCredu gronyn.wordpress.com/2022/06/26/cre… 15 hours ago


Hafan > Cyngor > Ymgynghori > Angen Tir ar gyfer Safle Sipsiwn a Theithwyr\nGwahoddiad i Gyflwyno Safleoedd Posibl - wedi cau.\nRhedodd yr ymgynghoriad hwn rhwng dydd Llun 17 Chwefror - dydd Llun 30 Mawrth 2020. Cyflwynir adroddiad i Gabinet y Cyngor maes o law.\nMae Cynllun Datblygu Lleol Mabwysiedig Bro Morgannwg 2011 - 2026 (CDLl) yn cynnwys ymrwymiad yn y Fframwaith Monitro cymeradwy i ddod o hyd i safle addas ar gyfer sipsiwn a theithwyr i ddarparu ar gyfer yr angen a nodwyd yn Asesiad Llety Sipsiwn a Theithwyr y Cyngor 2016.\nFelly, mae’r Cyngor yn ‘Galw’ am gynigion ar gyfer safleoedd ar gyfer sipsiwn a theithwyr ac yn gwahodd datblygwyr, perchnogion tir a phartïon eraill â diddordeb i enwebu tir i’w ddefnyddio fel safle sipsiwn a theithwyr.\nBydd y ‘Galw' am safleoedd ar agor o ddydd Llun 17 Chwefror 2020 tan 5pm Ddydd Llun 30 Mawrth 2020.\nBydd pob safle a gyflwynir yn destun asesiad er mwyn penderfynu a all fodloni gofynion y polisi cynllunio ac a ellir ei gyflawni, er enghraifft, o ystyried cyfyngiadau corfforol ac amgylcheddol, a gofynion seilwaith a mynediad. Mae'r fethodoleg asesu safleoedd a gynigir ar gael i’w lawrlwytho.\nDylid nodi nad yw cyflwyno safle yn rhoi unrhyw statws ar y safle. Ni fydd y Cyngor yn ystyried defnydd arall ar gyfer safleoedd a gyflwynir, dim ond ar gyfer llety Sipsiwn a Theithwyr.\nBydd y safleoedd a gynigir yn cael eu rhoi ar gofrestr safleoedd a fydd ar gael i'r cyhoedd maes o law.\nDylid cynnig safleoedd ar y Ffurflen Cynnig Safle. Mae copïau papur o'r ffurflen ar gael o Swyddfa Doc y Cyngor yn y Barri.\nFfurflen Galwad Safleoedd\nRhaid i bob safle a gynigir fod o leiaf 0.5 hectar o arwynebedd a rhaid cyflwyno Cynllun Arolwg Ordnans clir ar raddfa briodol (e.e. 1:1250, 1:2500).Dylid dychwelyd y ffurflenni wedi eu cwblhau erbyn dydd Llun 30 Mawrth 2020 i:\nY Tîm CDLl,Swyddfa’r DociauDociau’r BarriY BarriCF63 4RT\nMae rhagor o wybodaeth ar gael drwy gysylltu â thîm y CDLl ar:


Morgan County, Gorllewin Virginia - Wicipedia\nMorgan County, Gorllewin Virginia\nBath, Gorllewin Virginia\n9 Chwefror 1820\nAllegany County, Washington County, Berkeley County, Frederick County, Hampshire County\nSir yn nhalaith Gorllewin Virginia, Virginia, Unol Daleithiau America yw Morgan County. Cafodd ei henwi ar ôl Daniel Morgan. Sefydlwyd Morgan County, Gorllewin Virginia ym 1820 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Bath, Gorllewin Virginia.\nMae ganddi arwynebedd o 593 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.2% . Yn ôl cyfrifiad y wlad, poblogaeth y sir yw: 17,498 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Allegany County, Washington County, Berkeley County, Frederick County, Hampshire County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Morgan County, West Virginia.\nMae gan y sir yma boblogaeth o tua 17,498 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nBath, Gorllewin Virginia 624 0.34\nPaw Paw 508 1.37309\nGreat Cacapon 386 0.857\nWedi dod o "https://cy.wikipedia.org/w/index.php?title=Morgan_County,_Gorllewin_Virginia&oldid=10828134"\nNewidiwyd y dudalen hon ddiwethaf ar 29 Ionawr 2021, am 11:40.


Rhagolygon Ariannol Llythyr Gorau yr Wythnos Cook ar Rwy'n dod o Mac | Rwy'n dod o mac\nRhagolygon ariannol, siopa yn Japan, llythyr Cook a llawer mwy. Gorau’r wythnos ymlaen dwi gan Mac\nAc rydym yn dechrau 2019 gydag ynni o'r newydd ar ôl ychydig ddyddiau o "orffwys" i ailwefru ein batris. Yn yr achos hwn heddiw bydd llawer ohonom agor ein rhoddion gan HM the Magi, felly mae'n mynd i fod yn ddydd Sul eithaf arbennig i lawer ohonom. Rydym yn sicr ein bod i gyd yn mynd i dderbyn y Mac hwnnw yr oeddem ei eisiau neu'r iPhone hwnnw ers i ni fod yn eithaf da trwy gydol y flwyddyn, ond os na, peidiwch â phoeni y bydd yn cyrraedd.\nHeddiw mae gennym ni, fel bob wythnos, y crynhoad newyddion mwyaf rhagorol yr wythnos am Apple on dwi'n dod o Mac ac ni all yr wythnos hon golli'r cynnwrf sydd wedi codi gyda'r rhagolygon ariannol ar i lawr o'r cwmni. Mae hyn wedi bod ergyd galed ar ddechrau'r flwyddyn ond rydym yn glir y bydd y cwmni'n codi ac yn gwybod sut i wella o'r ergyd.\nY newyddion nodedig nesaf yw dyfodiad swyddogol y Chwaraewr IINA roedd hynny hyd yn hyn yng nghyfnod Alpha ac mae Beta ar gael ar gyfer eich lawrlwytho yn fersiwn 1.0. Bydd hyn yn ddewis arall yn lle VLC ar gyfer Mac, gan fod ganddo holl fanteision yr olaf gydag opsiynau eraill i ddefnyddwyr.\nRydym yn parhau â chynigion Apple ar gyfer y dyddiadau hyn ac yn yr achos hwn yn Japan. Roedd hwn yn un arall o draddodiadau Apple ar yr adeg hon ac fe'i cynhaliwyd yn Japan flwyddyn ar ôl blwyddyn ond rhoddodd y cwmni y gorau i'w wneud y llynedd 2016 heb esbonio rheswm ymddangosiadol yw hynny bag lwcus. Yn yr achos hwn yr hyn maen nhw'n ei gynnig yw cyfres o ostyngiadau i annog pryniannau y defnyddwyr.\nAc i orffen rydym yn gadael y llythyr y bu Tim Cook yn annerch ei weithwyr ag ef ar ôl cyhoeddi'r rhagolygon ariannol. Yn yr achos hwn, mae'n eu hannog i barhau i weithio'n galed i ddod allan o'r sefyllfa y maen nhw ynddi mewn gwirionedd nid yw cynddrwg ag y mae'n ymddangos, ond mae'n bwysig i gwmni fel Apple.\nLlwybr llawn i'r erthygl: Rwy'n dod o mac » Afal » Mae nifer o » Rhagolygon ariannol, siopa yn Japan, llythyr Cook a llawer mwy. Gorau’r wythnos ymlaen dwi gan Mac\nGwella profiad AirPods ar macOS gyda'r app ToothFairy\nAfal i ddathlu pen-blwydd GarageBand yn 15 oed ddydd Sul 6ed


Gyrru daith gyda "economi cefnffyrdd" tân ei hun: ffwrn, pabell ymchwydd gwerthiant bag cysgu-newyddion y diwydiant-Yangzhou dant y Llew awyr agored offer Co., Ltd\nGyrru daith gyda "economi cefnffyrdd" tân ei hun: ffwrn, pabell gwerthiant bag cysgu ymchwydd\nTua 35 ffrindiau, gyrru i'r llyn, mynyddoedd neu Cymoedd, BBQ, hwyl awyr agored yn y mwg barbeciws yw bod llawer o bobl ifanc gyrru daith ei hun yn well. Trip gwersylla yn gynnes ac yn teulu yn wahanol, mae teithiau picnic grŵp cyfan yn dominyddu gan un diwrnod, yr offer yn gymharol syml.\n"Frenhines cysgod pabell, a prydau un brethyn, a radio, a barbeciw ffrâm, a di-fwg carbon, a rhost nodwydd, a carbon clip, a brwsh sbeisys, a deunydd bwyd sawl..." unig sefydliad car ffrindiau i Xiaoshan i diwrnod Mae Ling picnic ers taith gyrru car brand car ffrindiau Clwb pen bach ceffyl wedi dweud, os i Mynydd Shang farbeciwio'r, gorau unwaith eto gyda Shang cyflymder sych dillad isaf , a dillad, yn codi tâl.\nDywed merlod, mae'r picnic teithiau offer barbeciw a mwy o gynhwysion, yn aros yr un fath â gyrru cyffredin, yn bennaf mae'n gorau i gymryd rhai offer cerbyd argyfwng, megis llinell, cymryd y wifren a'r pecynnau cymorth meddygol, ceir aer pwmp. "Picnic personél gyrru a bydd cerbydau gymryd rhan mewn pecyn argyfwng car mwy confensiynol i ddod â digon o negodi cyn y gwyliau, fel na fydd yn wastraff." Dywedodd phystalad os cerbyd gyda'i gilydd mwy, i atal Gymrawd colli ar radio ychydig yn angenrheidiol.\nPâr o: Gwelodd ffotograffydd pabell solar eclipse ymosod polar bear\nNesaf: Roedd y nos harddaf mewn miloedd o bebyll yn goleuo'n Bangkok nos


Clwb Mamau Llanberis - Loving Our Lake\nHome » Amdan » Clwb Mamau Llanberis\nClwb Mamau Llanberis\nAethom i rannu negeseuon ‘Caru Ein Llyn’ â Chlwb Mamau Llanberis yr wythnos hon. Fe wnaethom drafod ein prosiect a sut mae dewis glanedydd peiriannau golchi llestri heb ffosffadau a gwagio eich tanciau septig bob dwy flynedd yn gwneud gwahaniaeth mawr i Lyn Padarn.\nLlwyddom i roi bag anrhegion Faith in Nature gwych yn cynnwys eu nwyddau arobryn i aelodau Clwb Mamau Llanberis. Mae Faith in Nature yn cynhyrchu nwyddau harddwch a glanhau cartrefi naturiol sy’n foesegol ac yn brin iawn eu heffaith ar yr amgylchedd.\nMae gan Faith in Nature lanedydd gwych heb ffosffadau i beiriannau golchi llestri o’r enw ‘Concentrated Dishwasher Gel’. Mae’n deillio o gynnyrch planhigion; nid yw’n cynnwys ffosffadau na chadwolion artiffisial. Ni ychwanegir lliw na phersawr. Ar gael ar-lein yn www.faithinnature.co.uk mewn meintiau 500ml a 5 litr\nDiolch i Eiddwen Thomas a merched hyfryd Clwb Mamau Llanberis am ein croesawu mor gynnes, ac i dîm Faith in Nature am gefnogi ein prosiect.\nOs hoffech i ni roi sgwrs i’r grŵp neu eich sefydliad yn nyffryn Llanberis ynghylch prosiect ‘Caru ein llyn’, e-bostiwch emma@snowdonia-active.com.\nBy matrix10 Posted in Blog @cy on Jun 18, 2013


Hyfforddwyr y Scarlets Brad Mooar a Glenn Delaney yn gwynebu eu gilydd yn ystod y gêm Super Rugby\nFe fydd yna rygbi'r Scarlets i ornest Super Rugby dydd Gwener rhwng y Crusaders a Highlanders gyda’r prif hyfforddwr Brad Mooar a'i gynorthwyydd Glenn Delaney yn mynd yn eu blaenau yn Christchurch.\nMae Mooar yn hyfforddwr cynorthwyol i dîm Crusaders sy'n hela y teitl Super Rugby am y trydydd tro a'r 10fed yn ei gyfanrwydd, tra bod Delaney, hyfforddwr amddiffyn newydd y Scarlets, yn rhan o dîm sefydlu hyfforddwyr yr Highlanders.\nCymhwysodd y Crusaders fel hadau gorau ar gyfer yr wyth olaf ac maent yn ffefrynnau llewyrchus i weld eu cystadleuwyr yn yr ynys ddeheuol, a gawsant gyfle i chwarae'r llwyfan dros y Waratahs y penwythnos diwethaf a chanlyniadau eraill a oedd o’i blaid.\nBydd y ddau hyfforddwr yn cyrraedd Parc y Scarlets yn ddiweddarach yr haf hwn.\nNi fydd y pâr yr unig hyfforddwyr Scarlets ar ddyletswydd y penwythnos hwn.\nAr ddydd Sadwrn, mae dan 20 oed Cymru yn gwynebu eu cymheiriaid yn Lloegr yn Rosario - gêm a fydd yn gweld hyfforddwr academi Scarlets, Richard Kelly, yn mynd yn erbyn yr hyfforddwr ymosodiadau cynorthwyol Richard Whiffin, sy'n rhan o dîm hyfforddi Lloegr yn yr Ariannin.


Welsh Beef & Lamb :: Coes Cig Oen Cymru gyda Mintys\nAmser Coginio: Wedi'i choginio'n ganolig – 25 munud am bob 450g/½kg (1 pwys) a 25 munud ychwanegol Wedi'i choginio'n dda – 30 munud am bob 450g/½kg (1 pwys) a 30 munud ychwanegol\nPwyswch y darn o Gig Oen Cymru a chyfrifwch yr amser coginio. Rhowch y Cig Oen Cymru ar fwrdd a gwnewch holltau yn y cig mewn sawl lle.\nRhowch haenen o ffoil ar waelod tun rhostio mawr. Rhowch yr olew, winwns, halen a phupur, mintys, finegr a'r siwgr brown yn y badell rhostio, ychwanegwch y Cig Oen Cymru a'i rolio o gwmpas i orchuddio'r cig i gyd. Gwasgwch rywfaint o'r winwns, mintys a siwgr i mewn i rai o'r holltau − rhowch orchudd dros y cig a'i adael i farinadu am ddwy awr yn yr oergell.\nTynnwch y cig o'r oergell, taenwch unrhyw suddion y marinâd drosto, crychwch y ffoil yn llac iawn o gwmpas gwaelod y cig a'i goginio am yr amser coginio a gyfrifwyd. Taenwch y suddion coginio dros y Cig Oen Cymru ychydig o weithiau wrth ei goginio.\nCymysgwch yr holl gynhwysion ar gyfer y saws mintys a'u gadael i sefyll ar dymheredd ystafell am tua 20 munud er mwyn i'r blasau gyfuno. Tynnwch y Cig Oen Cymru o'r ffwrn a'i adael i orffwys am tua 15-20 munud cyn ei dorri.\n1 Goes Cig Oen Cymru\n2 Winwnsyn bach, wedi'u sleisio\n2 Lond llaw fawr o ddail mintys ffres, wedi'u rhwygo'n fras\n90ml (6 llwy fwrdd) O finegr gwin gwyn\n30ml (2 lwy fwrdd) O siwgr brown\nSaws mintys i weini:\n1 Llond llaw fawr o ddail mintys ffres, wedi'u torri'n fras\n15ml (1 llwy fwrdd) O siwgr brown\nCalorïau 319 kcal\nBraster Dirlawn 5.0g\nStecen Syrlwyn Barbiciw gyda dresin caws glas\nYsgwydd cig oen blas cyri


Hope House: Cyfarfod Rhai o'n Gwirfoddolwyr\nCyfarfod Rhai o'n Gwirfoddolwyr\nMae dros 500 o bobl yn gwirfoddoli'n rheolaidd i Hosbisis Plant Hope House, yn rhoi o'u hasmer yn hael i helpu mewn amryw o ffyrdd yn ein hosbisis, siopau, grwpiau cyfeillion a digwyddiadau codi arian.\nCwrdd â'r tîm o Fanc Barclays\nRoedd Ben McDermott a'i gydweithwyr eisiau gwirfoddoli am ddiwrnod a gwneud gwahaniaeth. Roedd gennym yr union beth mewn golwg - gardd dylwyth teg i'r plant!\nDrwy gynllun arian cyfatebol Banc Barclays a rhaglen wirfoddoli, cytunodd y tîm i dalu am ac adeiladu groto hud yn narn coediog ein gardd. Er mwyn cael yr arian cyfatebol fe gynhalion nhw stondin gacennau yn eu swyddfeydd a chodi dros £300, a gafodd ei ddyblu gan Barclays i £600. Cyfrannodd y banc hefyd at y defnyddiau a rhoddodd tri o'u cyflenwyr £100 arall yr un.\nYn gweithio gyda'n Harweinydd Chwarae, Abi, daethant o hyd i'r defnyddiau i gyd a'u trefnu i'n cyrraedd ni yn barod erbyn y gwaith adeiladu mawr a ddigwyddodd ar 30 Gorffennaf, 2012.\nCwrdd â Rachel a John\nMae gwirfoddoli yn rhywbeth a ddechreuodd mewn oed cynnar i Rachel Cox, y mae ei brawd Simon yn ymweld â Hope House.\nErs y pum mlynedd ddiwethaf mae Rachel wedi bod yn helpu ei Nain a'i Thaid John a Mary Manford i redeg ein stondin tombola Hope House yng Gŵyl Werin flynyddol yr Amwythig, gan godi miloedd o bunnau. Dechreuodd Rachel, sydd yn y llun gyda'i thaid John, drwy gyfri darnau jig-so ond yr haf hwn hi oedd yn gyfrifol am osod y stondin ac ni allem fod wedi ymdopi hebddi!\nCwrdd â Steve\nRhoddodd gwirfoddolwr Codi Pontydd Steve Clare benwythnos o'i amser i helpu'n Tîm Cwnsela Ieuenctid i fynd â brodyr a chwiorydd plant sy'n defnyddio'n hosbisis am benwythnos coginio a gwersylla.\n"I nifer o'r grŵp roedd hon yn sialens fawr gan nad oedden nhw wedi bod i ffordd o gartre o'r blaen," medd y trefnydd Helen Andrews.\n"Defnyddiodd Steve, Peiriannydd Mecanyddol Siartredig sydd wedi cymryd rhan\nmewn prosiectau ieuenctid ers nifer o flynyddoedd, ei sgiliau niferus i wneud yn siŵr fod pob person ifanc yn cymryd rhan ym mhob agwedd o'r gwersyll.\n"Mae gwirfoddolwyr fel Steve yn ein galluogi i gynnig y profiadau hyn a rhoi cyfle i bobl ifanc gael hwyl a bod yn bobl ifanc!"


Defnydd Cynaliadwy o Adnoddau – Defnyddio Llai ac Arbed Mwy!\nCarbon Trust - Llyfryn Esboniadol Ynni a Dwr\nCarbon Trust - Canllawiau Ynni Adnewyddadwy\nCarbon Trust - Canllawiau Gwastraff ac Ailgylchu\nCarbon Trust - Cynaliadwyedd - Awgrymiadau Da\nCarbon Trust - Astudiaeth Achos 1 - Promo Cymru\nCarbon Trust - Astudiaeth Achos 2 - YMCA\nCarbon Trust - Effeithlonrwydd Adnoddau Offeryn Hunanasesu\nDefnyddio Ynni a Dŵr yn Effeithlon\nLleihau eich costau ynni, dŵr a gwaredu gwastraff\nGweminar - Yr Aer a Anadlwn\nGweminar - Tyfu yn y Gweithle\nGweminar - Defnyddio Ynni’n Effeithlon yn y Gweithle\nRhaglen Re:fit Cymru 7 Ebr 2016\nPecyn Cymorth Ynni Adnewyddol 26 Mai 2016\nGwyrdd yw’r du newydd 27 Gorff 2016\nToriadau Tariff Cyflenwi Trydan ddim yn golygu diwedd cynlluniau ynni cymunedol lleol 3 Awst 2016\nNyth - Gweithio mewn partneriaeth er mwyn mynd i'r afael â thlodi tanwydd 21 Medi 2016\nUn o'r prif resymau dros fuddsoddi amser, egni - ac arian weithiau - i wneud eich mudiad yn fwy 'gwyrdd' (e.e. yn effeithlon o ran ynni, yn ymwybodol o wastraff ac yn ysgafn ei ddefnydd o adnoddau) yw ei fod yn rhoi arbedion net mewn costau y gellir eu defnyddio i ariannu'ch gwasanaethau neu'ch cenhadaeth. Bydd y gweithredoedd hyn hefyd yn chwarae rhan yn helpu i fynd i'r afael â rhai o heriau mwyaf y byd, yn diogelu mynediad at adnoddau ac ansawdd bywyd ar gyfer cenedlaethau'r dyfodol.\nUn o'r ffyrdd gorau i ddangos ymrwymiad i 'wyrddio' eich mudiad yw drwy lunio Polisi Amgylcheddol a chytuno arno fel mudiad er mwyn i'ch holl aelodau o staff, ymwelwyr a gwirfoddolwyr ei ddeall a'i barchu. Gall y polisi fod mor syml neu mor fanwl ag sydd ei angen yn ôl maint eich grŵp ond gall helpu i rannu dealltwriaeth ynglŷn â chredoau a gwerthoedd eich grŵp a hefyd sicrhau bod unrhyw gamau rydych yn penderfynu eu cymryd yn cael eu gwneud yn gyson o fewn eich mudiad. Mae arweiniad ar ddatblygu Polisi Amgylcheddol ar gael yma.\nFfyrdd syml o arbed ynni\nMae Waterwise yn rhoi cyngor ar arbed dŵr a gwybodaeth am rai o'r newidiadau syml y gallwch eu gwneud i arbed dŵr a lleihau faint o ddŵr sy'n gollwng yn eich cartref, eich gwaith a'ch gardd.\nSafon amgylcheddol yw'r Ddraig Werdda ddyfernir i fudiadau sy'n cymryd camau i ddeall, monitro a rheoli eu heffaith ar yr amgylchedd. Fe'i rhennir yn bum "Lefel" - gall cwmnïau ymgeisio am ba lefel bynnag maent yn teimlo sydd fwyaf perthnasol iddyn nhw. Mae hyn yn eu galluogi i feithrin System Reoli Amgylcheddol gydnabyddedig ac ardystiedig sy'n briodol i'w maint a'u gweithgareddau nhw. Groundwork Cymru sy'n berchen ar Safon y Ddraig Werdd ac yn ei gweithredu.


Bwyta yn y Brifddinas: May 2015\nBwyty James Sommerin yn flwydd oed\nRoedd fy mlog diwethaf yn sôn am ddiffyg bwytai sêr Michelin yng Nghaerdydd. Yn wir, mae’r bwyty agosaf ym Mryste. Wedi dweud hynny, dwi’n siŵr bydd canllaw Michelin 2016 yn cynnwys newyddion da i fwyty James Sommerin.\nErs i’r bwyty agor mae e wedi denu sylw adolygwyr papurau Prydeinig fel yr Independent a’r Telegraph. Yn gyffredinol, geiriau positif sydd gyda’r adolygwyr o ran y bwyd ond mae’r un hen bwynt yn codi dro ar ôl tro parthed y diffyg gwneud yn fawr o'r lleoliad unigryw.\nDwi wedi bwyta ym mwyty James Sommerin sawl gwaith erbyn hyn ac mae’r lle yn gwella dro ar ôl tro. Dydy’r bwyty ddim wedi newid rhyw lawer ond mae mân newidiadau fel chwarae cerddoriaeth yn meddalu’r awyrgylch, mae’r tîm gweini llawer fwy hamddenol a llai hunan-ymwybodol hefyd. Wedi dweud hynny, dyma brif wendid y lle – anghyson yw’r gwasanaeth. Dwi wedi bod yn ffodus ac wedi profi gwasanaeth heb ei ail ond dwi wedi clywed am sawl enghraifft o wasanaeth slac. Yn wir, mae’r bwyty yn ymwybodol o hyn ac mae James a Louise wedi synnu braidd gyda’r diffyg sydd o weinwyr da.\nMae’r awyrgych yn well ers i fwyty James Sommerin cynnig te prynhawn. Tua diwedd gwasanaeth cinio er enghraifft, mi oedd y bwyty yn tawelu ond mae cwsmeriaid sy’n dod am de prynhawn yn golygu bod yr awygylch da yn cael ei gynnal drwy gydol y prynhawn.\nY bwyd. Dyma’r peth gorau heb os. Darperir bwydlenni gosodedig o 2, 3 chwrs (amser cinio), 5, 7, 10 neu 14 ar gyfer yr hwyrnos. Roeddwn i’n becso ychydig o feddwl na fyddai'r bwydlenni yma yn newid yn rhy aml. Ond yn wir, mae’r bwydlenni yn esblygu gyda’r tymhorau ac fel bod tim James Sommerin yn creu a datblygu prydau newydd.\nMae yna un eithriad, sef y canapés. Dwi wedi bwyta yno rhyw 7 gwaith erbyn hyn a’r un yw’r canapés bob tro: panna cotta corn melys, hadog a bacwn a thryffl arancino. Tra bod rhain yn wych – mae’n hen bryd cynnig danteithion newydd ar ôl blwyddyn gyfan!\nDyma enghreifftiau o rai o brydau cofiadwy James Sommerin dros y flwyddyn diwethaf.\nPen-blwydd hapus a phob lwc ar gyfer y dyfodol!\nPowered by Cincopa Video Hosting for Business solution.James SommerinBwyta yn y brifddinasPanna cotta corn melys, hadog a bacwn, gougère ysgafn ac arancino tryffl.bwyta yn y briffdinas james sommerinoriginaldate 1/1/0001 6:00:00 AMheight 1200width 1600camerasoftware GoogleGazpacho tomato gyda hufen iâ olew olewyddbwyta yn y briffdinas james sommerinflash 16cameramake Appleheight 3264orientation 6camerasoftware 8.3originaldate 5/9/2015 6:15:36 PMwidth 2448cameramodel iPhone 5sPwmpen gyda hufen iâ caws glasbwyta yn y briffdinas james sommerinflash 16cameramake Appleheight 3264orientation 6camerasoftware 8.3originaldate 5/9/2015 6:29:45 PMwidth 2448cameramodel iPhone 5sSgaolp gydag ham Serrano a saws menynbwyta yn y briffdinas james sommerinflash 16cameramake Appleheight 3264orientation 6camerasoftware 8.3originaldate 5/9/2015 6:52:59 PMwidth 2448cameramodel iPhone 5sSaws rhosmari dwys i fynd gyda’r cig oenbwyta yn y briffdinas james sommerinoriginaldate 1/1/0001 6:00:00 AMwidth 457height 469Soufflé gyda chnau hazelnutbwyta yn y briffdinas james sommerinoriginaldate 1/1/0001 6:00:00 AMwidth 460height 460Panna cotta pop corn gyda hufen iâ cnau macademia bwyta yn y briffdinas james sommerinflash 16cameramake Appleheight 3264orientation 6camerasoftware 8.3originaldate 5/9/2015 8:05:01 PMwidth 2448cameramodel iPhone 5s\nPosted by @BwytaCaerdydd at 17:02 No comments:\nLabels: Adolygiad, Brifddinas, Caerdydd, James, Michelin, Penarth, Sommerin\nLocation: Penarth, Penarth, Vale of Glamorgan CF64 3AU, UK\nCarluccio's, Bae Caerdydd\nMae'r bae llawn bwytai cadwyni a pharhau mae'r tuedd yma. Yn ddiweddar mae bwyty Bill's wedi agor lle oedd Woods ac nawr mae bwyty poblogaidd Carluccio's lle oedd bwyty Cafe Rouge gynt.\nYr wythnos diwethaf cafwyd lansiad bwyty diweddaraf Carluccio's a ges i'r cyfle i gwrdd a'r dyn ei hun.\nNid yw Antonio'n gweithio gyda'r bwyty bellach ond mae dal i fod yn llysgennad i'r cwmni. Pleser oedd cael cwrdd gydag ef a chlywed y rhesymau tu nôl iddyn nhw agor bwyty arall yn y brifddinas. Dyma'r hyn oedd gyda'r dyn ei hun i ddweud:\nPosted by @BwytaCaerdydd at 22:45 No comments:\nLabels: Adolygiad, Bae, Brifddinas, Bwyta, Carluccio, Eidalaidd\nLocation: Cardiff, Cardiff CF10 5BZ, UK


Hidlwyr bagiau cefn ar gyfer acwaria: y modelau mwyaf effeithlon a distaw | O bysgod\nMae hidlwyr bagiau cefn yn ddewis da ar gyfer acwariwm, mawr neu fach, ac nid oes ots a ydych chi'n acwariwr sy'n newydd i fyd pysgod neu sydd â phrofiad gwych. Maent yn ddyfeisiau cyflawn iawn sydd fel arfer yn cynnig tri math o hidlo, yn ogystal â nodweddion diddorol iawn eraill.\nYn yr erthygl hon, byddwn yn siarad am y gwahanol hidlwyr bagiau cefn, beth ydyn nhw, sut i'w dewis a hyd yn oed pa frandiau yw'r gorau. Ac, os oes gennych ddiddordeb yn y pwnc ac eisiau rhoi gwybod i chi'ch hun yn fanwl, rydym yn argymell eich bod yn darllen yr erthygl arall hon hidlwyr acwariwm.\n1 Yr hidlwyr backpack gorau ar gyfer acwaria\n2 Beth yw hidlydd backpack\n3 Manteision ac anfanteision y math hwn o hidlwyr\n4 Brandiau hidlo bagiau cefn gorau\n5 Sut i ddewis hidlydd backpack ar gyfer ein acwariwm\n5.1 Pysgod acwariwm\n5.2 Mesur Acwariwm\n5.3 Math o acwariwm\n6 Beth yw'r hidlydd backpack tawelaf?\n7 Allwch chi roi hidlydd backpack mewn tanc pysgod?\nYr hidlwyr backpack gorau ar gyfer acwaria\nHidlo Proffesiynol BPS ...\nBackpack AstroAqua-Filter ...\nHidlo Acwariwm AKKEE, ...\nFILTER CEFNDIR AR GYFER ...\nHidlo Marina fain 15, 57 ...\nBeth yw hidlydd backpack\nHidlwyr backpack yw un o'r mathau mwyaf poblogaidd o hidlwyr acwariwm. Fel mae'r enw'n awgrymu, maen nhw'n hongian o un o ymylon yr acwariwm, fel sach gefn. Mae ei weithrediad yn syml, gan eu bod yn syml yn amsugno'r dŵr a'i basio trwy eu hidlwyr cyn gadael iddo ddisgyn, fel pe bai'n rhaeadr, yn ôl i'r tanc pysgod, eisoes yn lân ac yn rhydd o amhureddau.\nHidlwyr backpack Maent fel arfer yn cynnwys tri math gwahanol o hidlwyr sy'n gyfrifol am wneud y hidlo mwyaf cyffredin sy'n ofynnol gan acwaria. Mewn hidlo mecanyddol, y cyntaf y mae'r dŵr yn mynd drwyddo, mae'r hidlydd yn dileu'r amhureddau mwyaf. Mewn hidlo cemegol, tynnir y gronynnau lleiaf. Yn olaf, yn yr hidlo biolegol, crëir diwylliant o facteria sy'n trawsnewid yr elfennau sy'n niweidiol i'r pysgod yn rhai diniwed.\nManteision ac anfanteision y math hwn o hidlwyr\nMae gan hidlwyr backpack nifer o manteision ac anfanteision gall hynny fod yn ddefnyddiol wrth ddewis p'un ai i gael hidlydd o'r math hwn ai peidio.\nMae gan y math hwn o hidlydd a nifer fawr o fanteision, yn enwedig o ran ei amlochredd, sy'n ei gwneud yn weithred berffaith i unrhyw gychwyn:\nMaent yn a cynnyrch cyflawn iawn ac o amlochredd gwych sydd fel arfer yn cynnwys y tri math o hidlo yr ydym wedi rhoi sylwadau arnynt (mecanyddol, cemegol a biolegol).\nMaent yn tueddu i gael a Pris wedi'i Addasu.\nMaen nhw'n iawn hawdd ei ymgynnull a'i ddefnyddioDyna pam eu bod yn cael eu hargymell yn fawr ar gyfer dechreuwyr.\nPeidiwch â chymryd lle y tu mewn i'r acwariwm.\nYn olaf, fel rheol nid yw ei gynnal a chadw yn ddrud iawn (O ran amser, fwy neu lai pythefnos yn dibynnu ar y gallu a'r baw sy'n cronni yn yr acwariwm, ac arian).\nFodd bynnag, y math hwn o hidlydd hefyd mae rhywfaint o anfantais iddo, yn enwedig yn gysylltiedig â rhywogaethau nad ymddengys eu bod yn ei oddef yn ogystal ag eraill:\nY math hwn o hidlwyr nid ydynt yn cael eu hargymell ar gyfer acwaria gyda chorgimychiaid, gan eu bod yn gallu eu sugno.\nAr nid yw pysgod betta yn frwd chwaithgan fod yr hidlydd yn achosi cerrynt o ddŵr y mae'n anodd iddynt nofio yn ei erbyn.\nEl hidlydd cemegol mae'n tueddu i beidio â bod yn dda iawn neu, o leiaf, i beidio â rhoi canlyniad cystal â'r ddau arall.\nYn yr un modd, mae bagiau cefn yn hidlo weithiau maent ychydig yn aneffeithlongan eu bod yn gallu ailbrosesu'r dŵr maen nhw newydd ei dynnu.\nBrandiau hidlo bagiau cefn gorau\nYn y farchnad y gallwn ddod o hyd iddi tri brand brenhines o ran hidlwyr bagiau cefn dyna fydd â gofal am hidlo'r dŵr yn eich acwariwm nes ei fod yn edrych fel jetiau o aur.\nGwnaethom siarad eisoes am y Hidlwyr AquaClear yn ddiweddar. Heb os, hwn yw'r brand a argymhellir fwyaf gan acwarwyr arbenigol a newyddian. Er ei bod yn amlwg bod ganddo bris ychydig yn uwch na'r lleill, mae ansawdd ei gynhyrchion yn ddiamheuol. Rhennir ei hidlwyr yn ôl y gallu mewn litr o ddŵr yn eich acwariwm. Yn ogystal, maen nhw hefyd yn gwerthu darnau sbâr ar gyfer hidlwyr (sbyngau, siarcol ...).\nHidlau'r brand hwn gallant weithio am flynyddoedd yn ogystal â'r diwrnod cyntaf. Dim ond cynnal a chadw cywir y bydd yn rhaid i chi ei wneud fel nad yw'r injan yn llosgi allan.\nHidlo Allanol Eheim ...\nBrand Almaeneg hynny yn rhagori wrth weithgynhyrchu cynhyrchion sy'n gysylltiedig â dŵr, boed yn acwaria neu'n erddi. Mae ei hidlwyr, glanhawyr graean, eglurwyr, porthwyr pysgod neu wresogyddion acwariwm yn sefyll allan yn arbennig. Mae'n frand diddorol iawn sydd nid yn unig yn gwerthu'r dyfeisiau, ond hefyd yn rhannau a llwythi rhydd ar gyfer ei hidlwyr.\nYn ddiddorol, mae pympiau dŵr y gwneuthurwr hwn, a fwriadwyd yn wreiddiol ar gyfer acwaria, hefyd defnyddio mewn cyd-destunau cyfrifiadurol i oeri gweinyddwyr mewn ffordd barhaus, sŵn isel ac effeithlon.\nLlanw yn brand arall o ansawdd uchel y gallwn brynu hidlwyr bagiau cefn ag ef ar gyfer ein acwariwm. Mae'n rhan o Seachem, labordy yn yr Unol Daleithiau sy'n ymroddedig yn arbennig i gynhyrchion cemegol, er enghraifft, symbylyddion, rheolyddion ffosffad, profion amonia ..., er ei fod hefyd yn cynnwys pympiau dŵr neu hidlwyr.\nMae hidlwyr llanw yn enwog am gynnig nodweddion nad ydyn nhw wedi'u cynnwys mewn brandiau eraill hidlwyr, er enghraifft, lefel y dŵr y gellir ei haddasu neu lanhawr ar gyfer malurion sy'n cronni ar wyneb y dŵr.\nSut i ddewis hidlydd backpack ar gyfer ein acwariwm\nGall dewis hidlydd backpack sy'n diwallu ein hanghenion ni ac anghenion ein pysgod hefyd fod yn her. Dyna pam rydyn ni'n cynnig hyn i chi cyfres o awgrymiadau i'w cadw mewn cof:\nYn dibynnu ar y pysgod sydd gennym yn yr acwariwm, bydd angen un math o hidlydd neu'r llall arnom. Er enghraifft, fel y dywedasom, ceisiwch osgoi hidlwyr bagiau cefn os oes gennych bysgod corgimwch neu betta, gan nad ydyn nhw'n hoffi'r hidlwyr hyn o gwbl. Ar y llaw arall, os oes gennych bysgod mawr sydd felly'n eithaf budr, dewiswch hidlydd backpack sydd â hidliad mecanyddol eithaf pwerus. Yn olaf, mae hidlo biolegol da yn bwysig iawn mewn acwaria gyda llawer o bysgod, oherwydd fel arall gellir difetha cydbwysedd cain yr ecosystem.\nMesur yr acwariwm yw yr un mor bwysig wrth ddewis un hidlydd neu'r llall. Dyna pam ei bod yn bwysig iawn, cyn penderfynu ar un model neu'r llall, eich bod yn cyfrifo pa gapasiti sydd gan eich acwariwm a faint o ddŵr y mae angen i'r hidlydd ei brosesu yr awr i'w gadw'n lân. Gyda llaw, mae hidlwyr bagiau cefn yn arbennig o addas ar gyfer acwaria bach a chanolig. Yn olaf, mae hefyd yn syniad da ystyried ble rydych chi'n mynd i roi'r acwariwm, gan y bydd angen ychydig o le ar yr hidlydd ar yr ymyl, felly nid yw'n brifo edrych ar y mesuriadau os oes gennych chi, er enghraifft yr acwariwm yn erbyn wal.\nMewn gwirionedd nid yw'r math o acwariwm yn broblem i hidlwyr bagiau cefn, i'r gwrthwyneb, ers hynny oherwydd eu amlochredd maent yn ffitio'n dda iawn mewn unrhyw ystafell. Fe'u hargymhellir hyd yn oed ar gyfer acwaria wedi'u plannu, gan fod y tiwb y maent yn amsugno'r dŵr ag ef yn hawdd iawn ei guddio yn y chwyn. Fodd bynnag, cofiwch fod y cerrynt a gynhyrchir gan y mathau hyn o hidlwyr yn eithaf cryf.\nBeth yw'r hidlydd backpack tawelaf?\nMae'n bwysig iawn dewis a hidlydd distaw rhag ofn nad ydych chi eisiau pwysleisio'ch pysgod… Neu hyd yn oed eich hun, yn enwedig os yw'r acwariwm wedi'i sefydlu mewn ystafell. Yn yr ystyr hwn, y brandiau sy'n sefyll allan fwyaf am gynnig hidlwyr distaw yw Eheim ac AquaClear.\nFodd bynnag, er hynny gall hidlydd allyrru sŵn a bod yn annifyr hyd yn oed heb fod yn ddiffygiol. Er mwyn ei osgoi:\nRhowch ychydig o amser i'r injan ymgyfarwyddo. Ychydig ddyddiau ar ôl rhyddhau hidlydd newydd, dylai'r injan roi'r gorau i wneud llawer o sŵn.\nGwiriwch hynny nid yw carreg nac unrhyw weddillion wedi bod yn sownd gall hynny achosi dirgryniad.\nGallwch chi hefyd rhowch rywbeth rhwng y gwydr a'r hidlydd i osgoi dirgryniad.\nOs mai'r hyn sy'n eich poeni chi yw'r rhaeadr sy'n glanhau dŵr sy'n dod allan o'r hidlydd, ceisiwch gadw lefel y dŵr yn eithaf uchel (bydd yn rhaid i chi ail-lenwi bob tri neu bedwar diwrnod) fel nad yw sŵn y rhaeadr mor ddwys.\nAllwch chi roi hidlydd backpack mewn tanc pysgod?\nEr bod hidlwyr bagiau cefn wedi'u cynllunio'n arbennig ar gyfer acwaria nano, y gwir yw hynny ar gyfer tanc pysgod gyda hidlydd sbwng bydd gennym ddigon. Fel y dywedasom uchod, mae hidlwyr rhaeadr yn achosi cerrynt eithaf cryf a all effeithio'n negyddol ar ein pysgod neu hyd yn oed eu lladd, er enghraifft os ydynt yn berdys neu'n bysgod babanod.\nDyna pam ei bod yn llawer gwell ein bod yn dewis a hidlydd sbwng, gan nad oes ganddo unrhyw bwmp dŵr a all lyncu ein pysgod yn ddamweiniol, rhywbeth y mae ei debygolrwydd yn cynyddu'n esbonyddol y lleiaf yw'r gofod. Hidlwyr sbwng yw'r union beth y mae eu henw yn ei nodi: sbwng sy'n hidlo'r dŵr ac sydd, ar ôl tua phythefnos o ddefnydd, hefyd yn dod yn hidlydd biolegol, gan ei fod yn cynnwys bacteria buddiol ar gyfer ecosystem y tanc pysgod yn y pen draw.\nAr ben hynny, Os oes gennych danc pysgod mawr, mae hidlwyr modur., ond wedi'i gynllunio ar gyfer lleoedd heb fawr o gyfaint o ddŵr.\nGobeithio ein bod wedi eich helpu i ddeall byd hidlwyr bagiau cefn yn well gyda'r erthygl hon. Dywedwch wrthym, a ydych erioed wedi defnyddio'r math hwn o hidlo acwariwm? Beth fu'ch profiad chi? Ydych chi'n argymell brand neu fodel penodol?\nLlwybr llawn i'r erthygl: O bysgod » ategolion » Hidlwyr backpack acwariwm


Cafodd dros 140 eu harestio am yrru o dan ddylanwad alcohol a cyffuriau drwy Ogledd Cymru yn ystod mis Rhagfyr wrth i swyddogion dargedu’r rhai a oedd yn torri’r gyfraith.\nYn ystod yr ymgyrch Atal Gyrru o Dan Ddylanwad Cymru Gyfan dros gyfnod y Nadolig, a gynhaliwyd rhwng 1 Rhagfyr 2017 a 1 Ionawr 2018, cafodd 56 eu harestio am yrru o dan ddylanwad cyffuriau. Yn ystod yr un cyfnod cynhaliodd Heddlu Gogledd Cymru 2,546 o brofion anadl gyda 87 yn bositif, wedi methu neu wedi gwrthod.\nDefnyddiodd swyddogion Heddlu Gogledd Cymru dactegau cudd-wybodaeth a gwybodaeth leol er mwyn dal y rhai hynny o oedd yn gyrru o dan ddylanwad alcohol neu gyffuriau dros gyfnod y Nadolig.\nFel rhan o’r ymgyrch, roedd Heddlu Gogledd Cymru wedi prynu offer profi anadl tafladwy a oedd ar gael o orsafoedd yr heddlu. Roedd y cyhoedd yn gallu eu casglu o’r cownteri blaen i’w ddefnyddio adref cyn gyrru y bore wedyn.\nRoedd yr offer yn ffordd ddefnyddiol ar gyfer unrhyw un a oedd am wirio’i lefelau alcohol y bore ar ôl noson o yfed. Roeddynt yn dangos lefelau uchel o alcohol ond nid oedd o reidrwydd y buasai’n golygu ei bod yn iawn i yrru os oedd y lefel o alcohol yn ymddangos yn isel. Roedd unrhyw newid lliw ar y prawf yn dangos presenoldeb alcohol, a oedd yn golygu y gall y gyrrwr fod â digon o alcohol yn ei gorff o hyd iddo gael ei arestio.\nDywedodd Arolygydd David Cust o’r Uned Plismona Ffyrdd: “Rydym wedi derbyn adborth hynod o bositif i’r profion anadl tafladwy. Mae nifer wedi dweud wrthym eu bod wedi eu rhwystro rhag gyrru y bore wedyn gan eu bod wedi dangos bod alcohol yn parhau i fod yn eu system.\n“O’n safbwynt ni, os ydynt wedi atal un unigolyn rhag cymryd risg y bore wedyn maent wedi gweithio. Drwy gydol yr ymgyrch mae ein neges wedi parhau’r un fath – os ydych yn yfed, peidiwch a gyrru.\n“Er bod y dathliadau bellach wedi dod i ben rydym yn parhau i atgoffa modurwyr o’r neges nad yw gyrru o dan ddylanwad alcohol neu gyffuriau yn dderbyniol, boed pa adeg o’r flwyddyn ydyw.\n“Er gwaetha’r rhybudd ein bod ni o gwmpas, mae 143 o yrwyr wedi cael eu harestio yn ystod yr ymgyrch. Os cânt eu dedfrydu bydd pob un yn cael eu gwahardd rhag gyrru am o leiaf 12 mis, byddant hefyd yn gorfod talu dirwy fawr a gallent golli eu swyddi.\nOs credwch fod rhywun yn gyrru a ddim yn gymwys i wneud rhowch wybod amdanynt ar unwaith i’r heddlu ar 101 (neu 999 os oes rhywbeth peryglus ar fin digwydd) neu ffoniwch Taclo’r Tacla yn ddienw ar 0800 555 111.


Genhadaeth i gryfhau ac ailadeiladu’r economi [HTML] | LLYW.CYMRU\nGenhadaeth i gryfhau ac ailadeiladu’r economi [HTML]\nSut rydym yn bwriadu gwella ar ôl difrod economaidd y pandemig coronafeirws.\nCyhoeddwyd gyntaf: 23 Chwefror 2021\nDiweddarwyd ddiwethaf: 23 Chwefror 2021\nLawrlwytho'r dudalen hon fel PDF . Maint Ffeil 273 KB.\nMaint Ffeil 273 KB. Efallai na fydd y ffeil hon yn gyfan gwbl hygyrch.\nNeges gan y Gweinidog\nCipolwg ar y Genhadaeth i Adfer ac Ailadeiladu’r Economaidd\nGwella llesiant pawb yng Nghymru yw'r genhadaeth sy'n llywio dull ein Llywodraeth ar gyfer gweithredu ar yr economi. Mae angen inni adfer o ddifrod economaidd y pandemig ac yna, ailadeiladu'r economi gyda'r nod sylfaenol o sicrhau llesiant hirdymor cynaliadwy gydag urddas a thegwch i bawb. Gan ddefnyddio egwyddorion Deddf Llesiant Cenedlaethau’r Dyfodol, mae'r ddogfen hon yn nodi'n glir y gwerthoedd a'r blaenoriaethau a fydd yn llywio'r penderfyniadau y mae'n rhaid inni eu gwneud i ategu ein hadferiad economaidd.\nMae pandemig COVID-19 yn parhau i fod yr argyfwng iechyd cyhoeddus mwyaf a welwyd yn ein hoes ni. Mae'n cael effaith ddofn a niweidiol ar ein hiechyd a'n cymdeithas. Mae COVID-19 wedi cael effaith ar yr economi a'r farchnad lafur na welwyd mo’i thebyg o’r blaen, gan beri llawer o aflonyddu ac arwain at ostyngiad sydyn yn nifer y bobl mewn gwaith, nifer yr oriau y maent yn eu gweithio a nifer y swyddi gwag sydd ar gael. Goresgyn y feirws a cheisio atal a lliniaru difrod ychwanegol o ganlyniad i ymadael â'r Undeb Ewropeaidd yw ein hamcanion allweddol. Mae’r ddau’n bygwth gwrthdroi'r cynnydd rydym wedi'i wneud wrth leihau diweithdra ac anweithgarwch economaidd yng Nghymru dros y degawd diwethaf, a’r unigolion hynny sydd o dan anfantais economaidd-gymdeithasol, er enghraifft, menywod, cymunedau Du, Asiaidd a Lleiafrif Ethnig, pobl a chanddynt anableddau a phobl ifanc sy’n dod i’r farchnad lafur am y tro cyntaf sydd wedi dioddef yr effeithiau mwyaf andwyol.\nMae’r DU wedi gadael Marchnad Sengl yr UE, ac nid ydym bellach yn gallu masnachu nwyddau neu wasanaethau ag aelod-wladwriaethau yr UE yn ddirwystr. Mae’r effeithiau ar fusnesau gweithgynhyrchu a’u gweithwyr, sy’n cyfrif am ran fwy o economi Cymru nag ym mannau eraill y DU, yn sylweddol. Bydd rhaid inni ddod i arfer â gwiriadau ar y ffin a gofynion gweinyddol newydd – yn ogystal â phatrymau mewnfudo newydd a newidiadau i fecanweithiau cyllido.\nAr yr un pryd, mae gennym gyfle heb ei ail i feddwl am y tymor hir ac edrych tua'r dyfodol – i fynd i'r afael â llawer o'r heriau ystyfnig y mae Cymru yn eu hwynebu ac i helpu ein pobl, ein busnesau a'n cymunedau i wella a ffynnu gydag egni newydd. Nid ceisio adennill y cynnydd a wnaed mewn perthynas â diweithdra ac anweithgarwch economaidd yn unig y byddwn ni. Rydym yn benderfynol o ymdrin â’r economi mewn modd gwahanol, i sicrhau bod y gweithwyr wir ar eu hennill o ganlyniad i’r buddsoddi, ac i fynd i’r afael â swyddi ansicr a thlodi mewn gwaith. Rhaid i’r dull hefyd ystyried yr heriau sylfaenol rydym yn eu hwynebu wrth fynd i’r afael â’r argyfwng hinsawdd a natur. Mae heriau a chyfleoedd ar gyfer yr economi sylfaen a’r economi fasnachu.\nRydym wedi ymateb yn gyflym, gan fanteisio ar gryfderau ein dull cydweithiol o weithio mewn partneriaeth gymdeithasol, sy’n cynnwys y Llywodraeth, cyflogwyr a’r Undebau Llafur, i liniaru’r effeithiau economaidd wrth gefnogi busnes a gweithwyr. Er hynny, dros y 12 mis nesaf disgwylir y bydd diweithdra, tangyflogaeth ac anweithgarwch economaidd yn cynyddu yng Nghymru a ledled y DU. Mae’n hanfodol nad ydym yn caniatáu i’r amodau economaidd hyn arwain at sefyllfa lle y gall gwaith annheg ymwreiddio a lledaenu. Gan gydweithio gyda’n partneriaid cymdeithasol, byddwn yn sicrhau nad yw amodau economaidd anodd yn arwain at ras i’r gwaelod, nac yn glastwreiddio ein huchelgais i weld gwlad sy’n hyrwyddo gwaith teg.\nBydd pobl ifanc, menywod a chymunedau lleiafrif ethnig yn wynebu anawsterau penodol wrth ymuno ac ailymuno â'r farchnad lafur, ac o fewn y grwpiau hyn, y rhai â lefelau is o gymwysterau (ac anfanteision eraill) a fydd yn wynebu'r heriau mwyaf. Gyda chyfnod o ddiswyddiadau’n cael ei ddilyn, o bosibl, gan gyfnod gwan o greu swyddi, mae tystiolaeth gref y gallai diweithdra torfol gael effaith ddofn, andwyol hirdymor ar bobl, gan arwain at lefelau is o incwm a risgiau uwch o fod yn ddi-waith. Bydd yr effeithiau niweidiol hyn yn para am flynyddoedd lawer – degawdau hyd yn oed.\nGyda'i gilydd maent yn bygwth gwead ein cymunedau, rhai trefol a rhai gwledig, ac yn peri risg anuniongyrchol i’r pethau rydym yn eu gwerthfawrogi fel cenedl fel bywiogrwydd ein cymunedau Cymraeg eu hiaith. Mewn cymunedau gwledig yn y gorllewin a'r gogledd-orllewin yn enwedig, lle mae cyfran y siaradwyr Cymraeg yn uchel, mae nifer o risgiau hirdymor yn parhau mewn perthynas â'r diwydiant amaethyddol, ochr yn ochr â risgiau tymor byrrach sy'n gysylltiedig ag effaith y pandemig ar y diwydiant twristiaeth a busnesau bach a chanolig gwledig.\nBydd effeithiau economaidd y pandemig yn cael effaith wahanol ar draws y gwahanol sectorau economaidd. Bydd angen i bob busnes newid er mwyn ymateb i’r symud tuag at economi fwy cylchol, gan gynnwys y diwydiannau y mae’n debygol y byddant yn adfer i’r un lefel o fasnachu ag o’r blaen, e.e. diwydiannau cynradd fel chwarela. Bydd eraill yn adfer ond bydd angen iddynt esblygu a dychwelyd mewn modd gwahanol a mwy cadarn, e.e. hedfanaeth a dur. Mae gan waith mentrau fel Clwstwr Diwydiannol De Cymru ran i’w chwarae wrth sicrhau’r newid hwn. Gall ailgyflwyno cyfyngiadau, hyder defnyddwyr a chryfder llyfrau archebion hefyd olygu bod rhai rhannau o'r economi'n adfer yn llawer arafach, e.e. lletygarwch, ac adeiladu sy'n gysylltiedig â'r farchnad dai. Bydd yr effeithiau negyddol yn cael eu dwysáu gan ansicrwydd ynghylch perthynas fasnachu'r DU â'r UE yn y dyfodol ac effeithiau andwyol trefniadau newydd.\nMae effaith uniongyrchol COVID-19 ar yr economi wedi bod yn sylweddol, ond mae ein penderfyniad i weld ymateb integredig hefyd yn cydnabod y bydd angen rhoi sylw i effeithiau anuniongyrchol, megis canlyniadau iechyd meddwl ac emosiynol gwael ar draws gweithlu Cymru.\nWrth edrych i'r dyfodol, ni fydd ailadeiladu'r economi yn fater o ddychwelyd i fusnes fel arfer. Mae’r byd wedi newid am byth. Mae'r ymateb i'r pandemig wedi cyflymu llawer o dueddiadau strwythurol o ran awtomeiddio, datgarboneiddio ac effaith poblogaeth sy'n heneiddio a oedd yn amlwg cyn yr argyfwng. Mae gan y newidiadau hyn oblygiadau difrifol i ddyfodol gwaith, cymunedau a llesiant. Mae COVID-19 wedi cael effaith ar yr economi a'r farchnad lafur na welwyd mo’i thebyg o’r blaen, gan beri llawer o aflonyddu ac arwain at ostyngiad sydyn yn nifer y bobl mewn gwaith, nifer yr oriau y maent yn eu gweithio a nifer y swyddi gwag sydd ar gael. Bydd datblygiadau arloesol ym maes technoleg ddigidol yn parhau i ysgogi newidiadau i strwythur a natur economi Cymru, gan greu heriau o ran awtomeiddio gwaith, ond byddant hefyd yn arwain at gyfleoedd ar gyfer busnes newydd, buddsoddiadau, gwaith llai dwys a chydbwysedd gwell rhwng gwaith y bywyd.\nEr bod COVID-19 wedi dod yn sydyn ac wedi bod yn gostus iawn, rydym hefyd wedi gweld pobl a chymunedau’n dod at ei gilydd, yn ailgysylltu â’i gilydd ac â gwasanaethau lleol ac yn trefnu mewn ffyrdd nad ydym wedi eu gweld ers cof byw. Mae’r cyfnod heriol hwn i fusnesau a gweithwyr ledled Cymru yn parhau; ond yr ydym wedi gweld enghreifftiau rhagorol lle mae busnesau a gweithwyr wedi ailbwrpasu ac ymaddasu i fanteisio'n well ar dechnoleg ac i gyflenwi marchnadoedd newydd.\nMae angen inni harneisio cyfleoedd fel sgiliau a galluoedd ein gweithlu, diwylliant entrepreneuraidd bywiog, ffocws newydd ar yr amgylchedd, gweithwyr allweddol a gwasanaethau cyhoeddus – sy’n cael eu gwerthfawrogi o’r newydd, awydd am ddysgu gydol oes a dysgu ar-lein, a’r ffordd mae technoleg ddigidol wedi ein cysylltu a'n galluogi i weithredu fel cymdeithas. Byddwn yn parhau i ddadlau o blaid gwerth yr Economi Sylfaenol, ac ni fyddwn byth yn ystyried y swyddi hynny sy’n ein cadw’n ddiogel ac yn waraidd yn swyddi di-sgil ac anghynhyrchiol.\nEr bod y genhadaeth adfer hon yn canolbwyntio ar ein hysgogiadau polisi, mae hefyd yn cydnabod yr integreiddio cynhenid rhwng economi Cymru ac economi ehangach y DU, ac nid yw’n dibrisio’r effaith sylweddol mae penderfyniadau Llywodraeth y DU, fel yr Adolygiad Gwariant Cynhwysfawr, Bil y Farchnad Fewnol a’u hagenda lefelu sy’n seiliedig ar le yn ei chael ar Gymru.\nRwyf wedi myfyrio ar ehangder a natur gynyddol ein Cynllun Gweithredu ar yr Economi presennol, Ffyniant i Bawb, ac wedi ailffocysu ein gweithgareddau ar sail yr amgylchiadau unigryw rydym yn eu hwynebu – nid cymaint fel her newydd ond her ddyfnach. Byddwn yn adeiladu ar y cynnydd yr oeddem yn ei wneud o ran sicrhau economi fwy cynhwysol ac un sy’n edrych tuag at ddiwydiannau’r dyfodol.\nByddwn hefyd yn canolbwyntio'n glir ar ddylanwad Llywodraeth y DU ar yr adferiad yng Nghymru, yn ogystal â'n hysgogiadau ariannol a pholisi ein hunain. Rydym eisoes wedi dangos ein bod yn fedrus iawn wrth ddarparu cymorth ariannol uniongyrchol i fusnesau, ac wrth greu fframwaith sgiliau a hyfforddiant, sydd wedi cael ei roi ar waith ac sy'n ychwanegu gwerth at, er enghraifft, raglen Kickstart y DU. Mae gan Lywodraeth y DU gapasiti cyllidol a gwario mawr i fynd i'r afael â maint yr argyfwng economaidd rydym yn ei wynebu, a byddwn yn parhau i ganolbwyntio'n benodol ar sicrhau ei bod yn darparu'r cyllid angenrheidiol i ategu’r gwaith o ailadeiladu economi Cymru.\nO ganlyniad mae gennym genhadaeth glir, foesegol a chydlynol ar gyfer cryfhau ac ailadeiladu’r economi sy'n ymateb i'r argyfwng COVID-19 presennol, ac sy'n rhagweld canlyniadau ymadael â’r UE. Mae’n estyn ar draws yr economi sylfaenol a’r economi fasnachu i ddarparu platfform polisi blaengar ac arloesol tan ddiwedd tymor presennol y Senedd ym mis Ebrill 2021 a’r tu hwnt. Mae wedi'i gwreiddio yng Nghymru ac mae'r dulliau y mae'n eu cynnwys yn adlewyrchu'r heriau a'r cyfleoedd unigryw rydym yn eu hwynebu ar hyn o bryd. Mae ein cenhadaeth hefyd yn ymateb i gyflawni’r Nodau Llesiant ac i’r materion ehangach a thymor hwy rydym yn eu hwynebu, megis mynd i'r afael â’r argyfwng hinsawdd a natur, rhoi y Cynllun Gweithredu Cydraddoldeb Hiliol ar waith fydd yn datblygu argymhellion y grŵp economaidd-gymdeithasol Du, Asiaidd a lleiafrifoedd ethnig Covid 19, gwella profiadau pobl o weithio a sicrhau bod y Gymraeg yn tyfu ac yn ffynnu.\nRhaid i’r genhadaeth hon fod yn genhadaeth a rennir gan bawb, lle mae pob dinesydd a sefydliad yn gallu cydweithio i ailadeiladu economi ffyniannus, werdd a chyfartal.\nMae'r daith tuag at adfer economi Cymru yn gweithredu’r blaenoriaethau yn y ddogfen Ail-greu ar ôl COVID-19: Yr Heriau a’r Blaenoriaethau (Hydref 2020). Mae’n adeiladu ar sylfeini Ffyniant i Bawb: Y Cynllun Gweithredu ar yr Economi. Lluniodd y cynllun hwn raglen datblygu economaidd sy'n buddsoddi mewn pobl a busnesau ac yn ysgogi ffyniant ac yn lleihau anghydraddoldeb ledled Cymru. Mae’r genhadaeth yn adeiladau ar y cynnydd cynnar rydym wedi’i wneud wrth godi proffil yr Economi Sylfaenol ac ymdrin â’r heriau, gan gydnabod bod angen gwneud rhagor wrth ehangu a rhannu’r dull hwn. Mae pob ymyriad yn ystyried mentrau allweddol eraill, gan gynnwys, Cymru Carbon Isel, Cymraeg 2050, y Cynllun Cyflogadwyedd, y Cynllun Gweithredu ar gyfer Gweithgynhyrchu a’r agenda Gwaith Teg. Mae Deddf Llesiant Cenedlaethau'r Dyfodol, sy’n unigryw i Gymru, yn darparu’r fframwaith ar gyfer ystyried anghenion cenedlaethau’r dyfodol a’r heriau hirdymor y mae ein pobl a'n planed yn eu hwynebu. Mae wedi llywio ein dull o ailadeiladu gan sicrhau adferiad sy'n seiliedig ar werthoedd. Mae ein cenhadaeth wedi’i halinio’n agos â’n Fframwaith ar gyfer Buddsoddi Rhanbarthol, gan ddefnyddio’r gwersi a ddysgwyd yn ystod 20 mlynedd o bolisi cydlyniant yr UE, a gosod y llwybrau i, yn y pen draw, ddefnyddio’r cyllid oddi wrth Lywodraeth y DU sydd wedi disodli cyllid yr UE yn rhanbarthol.\nEin bwriad yw creu Cymru lle mai gwella llesiant cymdeithasol, economaidd, amgylcheddol a diwylliannol yw ein prif ddiben, gan sicrhau adferiad economaidd ffyniannus, gwyrdd a chyfartal sy'n cydnabod bod buddsoddi mewn pobl a lleoedd o’r pwys mwyaf.\nEin gweledigaeth yw economi llesiant sy'n ysgogi ffyniant, sy'n amgylcheddol gadarn, ac sy’n helpu pawb i wireddu eu potensial. Mae wedi'i gwreiddio yn ein cynllun gweithredu ar yr economi presennol, Ffyniant i Bawb, gyda'i ddibenion cynyddol o leihau anghydraddoldeb a rhannu cyfoeth a llesiant ledled Cymru. Heb os mae ein llesiant economaidd ynghlwm wrth ein llesiant amgylcheddol, diwylliannol a chymdeithasol.\nNid yw'r ymgyrch dros economi llesiant bellach yn ddull sydd ar yr ymylon. Mae'r OECD wedi lansio ei Ganolfan Llesiant, Cynhwysiant, Cynaliadwyedd a Chyfle Cyfartal yn ddiweddar. Mae ein haelodaeth o rwydwaith Llywodraethau Economi Llesiant wedi atgyfnerthu ein lle ar flaen y gad yn y dull blaengar hwn o ymdrin â datblygu economaidd, a bydd ein hymdrechion i ailadeiladu’n dangos ein dylanwad a'n harweinyddiaeth ar yr agenda hon. Byddwn yn cyfrannau at syniadau a thrafodaethau blaengar sy’n dod i’r amlwg yn y maes hwn, gan fewnbynnu ein profiad a’r hyn rydym wedi ei ddysgu o arferion da rhyngwladol.\nEr mwyn rhoi ein gweledigaeth ar gyfer economi llesiant ar waith, ac i helpu pawb i ddeall beth mae’n ei olygu, mae’n seiliedig ar geisio tri chanlyniad:\nEconomi fwy llewyrchus sy'n gofyn am ffocws cyson ar gydnerthedd a'r gallu i drawsnewid. Byddwn yn cymryd camau i gefnogi'r Economi Sylfaenol a sail economaidd amrywiol, gydgysylltiedig sy’n cynnwys cwmnïau cadarn sy'n edrych tuag allan sydd â pherfformiad arloesi cadarnhaol, lefelau cynhyrchiant da a gweithlu ymrwymedig ac wedi’i rymuso sydd â'r sgiliau ar gyfer byd sy'n newid.\nEconomi wyrddach sy'n mynnu lefelau uchel o ailgylchu, lle mae adnoddau’n cael eu defnyddio dro ar ôl tro, gan ychwanegu gwerth economaidd, a lle mae gwastraff yn cael ei osgoi. Gall hyn greu cyfleoedd ar gyfer swyddi a sgiliau mewn diwydiannau newydd – o ynni adnewyddadwy i atgyweirio. Mae'r economi hon yn rhan annatod o gymdeithas carbon isel, felly byddwn yn buddsoddi mewn seilwaith carbon isel sy’n gallu gwrthsefyll y newid yn yr hinsawdd, atebion sy'n seiliedig ar natur, prosiectau ynni adnewyddadwy a chartrefi cynaliadwy.\nEconomi fwy cyfartal sy’n golygu buddsoddi ym mhotensial cynhyrchiol pob aelod o gymuned, gan sicrhau nad oes neb yn cael ei adael ar ei ôl. Byddwn yn meithrin uchelgais, yn annog dysgu am oes ac yn cefnogi pobl i wireddu eu llawn potensial, lle mae gwaith yn foddhaus ac yn fuddiol. Bydd ein dull rhanbarthol yn sicrhau bod cyfleoedd yn cael eu rhannu’n deg i gyflawni canlyniadau tecach, a byddwn yn parhau i fynnu a hyrwyddo gwaith teg.\nMae ein gweithgareddau yn canolbwyntio ar bum egwyddor ar gyfer goresgyn COVID-19, a sicrhau adferiad tymor canolig a thymor hwy. Nid yw'r llusernau’n brosiectau annibynnol. Yn hytrach maent yn gyfuniad o ymyriadau y byddwn yn eu defnyddio i ategu ein dull ar gyfer adfer yr economi. Mae pob un yn adeiladu ar sut rydym wedi addasu ein polisïau a'n hymyriadau'n gyflym ac mewn modd hyblyg i fynd i’r afael â’r heriau a achoswyd gan y pandemig, ac yn gweithio tuag at wireddu ein gweledigaeth ar gyfer Cymru a chanddi economi sy’n seiliedig ar lesiant. Mae ein hymrwymiad i greu lleoedd, ailadeiladu gwyrdd a gwaith teg, wedi'i ategu gan fuddsoddi mewn pobl a thrawsnewid digidol, yn rhan annatod o bob un ohonynt. Dyma nhw:\nAtgyfnerthu’r Economi Sylfaenol\nYmrwymiad COVID i ddiogelu a galluogi sgiliau a swyddi\nCyflymu ymaddasu ar gyfer adfer a ffyniant yn y dyfodol\nMagneteiddio buddsoddiadau mewn adferiad gwyrdd\nAtegu’r ymdrech i sicrhau gwerth cymdeithasol\nMae gan bob un ddiben integreiddio sy’n estyn ar draws y Llywodraeth ac maent yn cynnwys gweithio'n agos gyda phartneriaid cymdeithasol, gan adeiladu ar berthnasau cryf sydd wedi datblygu dros y misoedd diwethaf.\nLlusern 1: Atgyfnerthu’r Economi Sylfaenol\nMae argyfwng COVID wedi gael gwared ar unrhyw amheuaeth ynghylch rôl hanfodol yr Economi Sylfaenol wrth sicrhau llesiant ein gwlad. Dyma’r rhan o’r economi yr roedd yn rhaid iddi barhau i weithredu, am ei bod yn darparu seilwaith bywyd bob dydd, gan ddiwallu anghenion pob dydd ein cartrefi, a’n cadw ni i gyd yn ddiogel ac yn waraidd. Rydym wedi hyrwyddo rôl yr Economi Sylfaenol, gan geisio cydbwysedd mwy effeithiol rhwng y ffocws ar yr economi fasnachu gystadleuol a’r economi sylfaenol nad yw, at ei gilydd, yr un mor gystadleuol, sy’n darparu’r nwyddau a’r gwasanaethau pob dydd sydd eu hangen er mwyn inni fyw ein bywydau, a hynny mewn modd cynaliadwy. Ond mae nifer o rwystrau o hyd, o ran strwythur ac agweddau, sy’n ein hatal rhag gwireddu’r dull hwn. Byddwn yn atgyfnerthu’r Economi Sylfaenol i helpu cymunedau i gynyddu eu gallu i wrthsefyll sgil-effeithiau economaidd y pandemig a gadael yr Undeb Ewropeaidd.\nCynyddu arferion da yn yr Economi Sylfaenol\nYn cael ei anwybyddu yn rhy aml ym maes datblygu economaidd, dyma'r rhan o'r economi sy'n darparu hanfodion bywyd pob dydd fel trydan, dŵr, gwasanaethau iechyd a gofal cymdeithasol . Yn ôl amcangyfrifon gan y Ganolfan Ymchwil ar Newid Economaidd-ddiwylliannol mae’r Economi Sylfaenol yn cyfrif am tua phedair swydd o bob deg a thua £1 o bob £3 sy’n cael ei wario gan aelwydydd yng Nghymru. Mae'n darparu'r swyddi sydd wrth wraidd cymunedau lleol ar draws sectorau fel gofal a gwasanaethau iechyd, gofal plant, bwyd, tai, ynni, adeiladu, gwastraff ac ailgylchu. Mae pobl yn dibynnu ar y gwasanaethau a'r cynhyrchion hyn – maent yn hanfodol wrth greu Cymru o gymunedau cydlynus sy’n ddeniadol, yn ddiogel, yn hyfyw ac wedi eu cysylltu’n dda. Mae gofal cymdeithasol yn chwarae rôl hanfodol yn yr economi, gan helpu’r rheini a chanddynt gyfrifoldebau gofal i gael swyddi, i ddychwelyd i’r gwaith neu i gadw eu swyddi. Mae’r sector ei hun hefyd yn darparu nifer cynyddol y gyfleoedd cyflogaeth. Yn ôl ymchwil ddiweddar, y sector gofal cymdeithasol yw’r seithfed cyflogwr mwyaf yng Nghymru, gan gyfrannu £2.2bn at economi Cymru.\nMae gwaith yn mynd rhagddo i ymgorffori’r Economi Economaidd ar draws pob rhan o Lywodraeth Cymru, gan dangos arweinyddiaeth i sector cyhoeddus ehangach Cymru, ac egluro ei bod yn flaenoriaeth drawsbynciol.\nDrwy Gronfa Her yr Economi Sylfaenol rydym wedi cefnogi partneriaid i arbrofi a chynnig atebion arloesol i broblemau ystyfnig o fewn yr Economi Sylfaenol. Byddwn yn defnyddio rhwydweithiau sydd eisoes yn bodoli, fel y Byrddau Gwasanaethau Cyhoeddus, i ledaenu ac i gynyddu canlyniadau cadarnhaol o’r Gronfa Her, er mwyn sicrhau bod manteision defnyddio’r dulliau newydd hyn yn cael eu lluosi yn gyflym ac ar raddfa fawr, er budd cymunedau ledled Cymru.\nByddwn yn cefnogi Byrddau Gwasanaethau Cyhoeddus i weithredu rhaglenni caffael ar sail perthynas sy’n bodloni blaenoriaethau cynlluniau llesiant lleol. Bydd y cynlluniau yn canolbwyntio ar ddulliau newydd o weithredu sy’n canolbwyntio ar gyfran fwy o gaffael cyhoeddus, gan greu cadwyni cyflenwi yng Nghymru sy’n gryfach ac yn fwy cadarn, a fydd, mewn llawer o achosion, yn cynnig nwyddau a gwasanaethau carbon is. Rhoddir sylw penodol i gefnogi mentrau cymdeithasol, sefydliadau dan reolaeth cyflogeion a busnesau bach a chanolig sydd wedi ymwreiddio yn eu cymunedau i ddefnyddio caffael cyhoeddus, gan helpu i gynnal a chreu cyfleoedd lleol ar gyfer swyddi, gan arwain at gymunedau iachach.\nMae sefydliad angor yn un sydd, ochr yn ochr â’i brif swyddogaeth, yn chwarae rôl arwyddocaol mewn lleoliad drwy wneud cyfraniad strategol i’r economi leol, fel ysbytai, prifysgolion a chynghorau lleol. Rydym yn gweithio gyda GIG Cymru i sefydlu egwyddorion a gweithgareddau’r Economi Sylfaenol ar draws pob maes cyflawni. I ddechrau bydd hyn yn canolbwyntio ar gaffael bwyd, sy’n sector economaidd â blaenoriaeth, ac ar atgyfnerthu cadwyni cyflenwi hir, ansicr sy’n cyflenwi nwyddau hanfodol fel Cyfarpar Diogelu Personol. Mae bwyd yn sector â blaenoriaeth yn yr economi, a gallai cynyddu cyfran y cynnyrch lleol yn ein cadwyni cyflenwi sector gyhoeddus arwain at gyfleoedd ar gyfer datblygu busnesau canolig yn y sector hwn.\nByddwn yn bwydo dadansoddiadau o ddata ar wariant a blaenoriaethau gwariant ar gyfer y dyfodol i’n gwaith o gefnogi busnesau i ddatblygu, er mwyn datblygu gallu busnesau brodorol i gystadlu am gontractau newydd ac i lenwi bylchau yn y cyflenwad, i sicrhau bod gwariant sy’n mynd y tu allan i Gymru ar hyn o bryd yn cael ei ailgyfeirio i’n heconomi a’n cymunedau.\nOchr yn ochr â’r gweithgareddau neilltuedig hyn mae’r Economi Sylfaenol wedi’i gwreiddio’n ddwfn yn y dull ar gyfer ailadeiladu’r economi. Nid yn unig mae buddsoddi mewn gofal cymdeithasol, gofal plant, tai, ynni a thechnoleg carbon isel, a thechnoleg ddigidol yn darparu’r pethau sydd eu hangen i sicrhau bywyd gwaraidd yng Nghymru, mae hefyd yn gallu cynnig gyrfaoedd ystyrlon a boddhaus a chael ei harneisio ar gyfer datblygu economaidd.\nMae cyflwr trist llawer o ganol trefi yn galw am weithredu brys. Fel rhan o’n hagenda Trawsnewid Trefi, mae’r Egwyddor Canol Trefi’n Gyntaf yn dangos rôl y sector cyhoeddus fel catalydd i anadlu bywyd a phwrpas newydd i strydoedd lleol. Ond nid yw wedi’i chyfyngu i’r sector cyhoeddus. Rydym yn gwybod nad ydym bellach yn gallu dibynnu ar fanwerthu yn unig. Felly, rhaid inni sicrhau ein bod yn defnyddio cyfleoedd i fod yn greadigol er mwyn dod â swyddi’n ôl i ganol ein trefi fel rhan o amrediad ehangach o weithgareddau a defnyddiau, gan gynnwys hamdden, dysgu, gwasanaethau lleol a gweithgareddau diwylliannol. Mae cyfle i ailbwrpasu adeiladau i greu mannau cyd-weithio ac annog sgiliau gwyrdd newydd a chyfleoedd fel caffis trwsio, manwerthu ailddefnyddio ac ail-lenwi ac arloesedd ail-wneud i anadlu bywyd yn ôl i ganolfannau siopa sy'n ei chael yn anodd. Bydd creu mannau gwyrddach mewn trefi lle mae ansawdd yr aer yn well, o fewn cymdogaethau sydd addas ar gyfer cerdded o le i le, yn helpu’r Economi Sylfaenol i ffynnu a sicrhau bod anghenion y gymuned yn cael eu diwallu’n lleol.\nMae ein cynllun strategol 'Croeso i Gymru: Blaenoriaethau ar gyfer yr economi ymwelwyr 2020‑2025' yn cyfeirio at ganol trefi ac adfywio cymunedol lleol - drwy greu cyrchfannau lleol sy'n adlewyrchu cymeriad, atyniadau a chyfleusterau unigryw y bydd ymwelwyr y dyfodol yn chwilio amdanynt.\nBydd y creadigrwydd a’r ailbwrpasu hwn yn hanfodol i ddenu pobl yn ôl i ganol trefi gwag, i adfer eu bywiogrwydd, i’w hailgysylltu â’r cefn gwlad o’u hamgylch – wedi’u cefnogi gan deithio llesol a thrafnidiaeth gynaliadwy. Rhaid inni sicrhau bod effeithiau cadarnhaol y pandemig yn parhau – fel llai o draffig, tagfeydd ac allyriadau, a rhaid i ganol trefi yfory fod yn wyrdd ac yn lân, mannau sy’n ddeniadol i fyw a gweithio ynddynt ac i ymweld â nhw.\nEin huchelgais hirdymor yw i 30% o weithwyr Cymru weithio’n hyblyg ac o bell, er mwyn helpu i sbarduno adfywio a gweithgarwch economaidd mewn cymunedau. Byddwn yn datblygu canolfannau cyd-weithio rhanbarthol yng nghanol trefi ac, fel llywodraeth sy'n arwain y ffordd, yn adleoli ein gweithlu ein hunain a’i symud o’r prif ganolfannau yn ôl i ganol trefi. Bydd hyn hefyd yn dod â newidiadau cadarnhaol i ddiwylliant gwaith Cymru drwy cynyddu cynhyrchiant gweithwyr yn ogystal â'u cydbwysedd rhwng bywyd a gwaith.\nRydym yn creu strategaeth ddigidol i Gymru oherwydd ein bod am i bobl yng Nghymru elwa ar wasanaethau cyhoeddus modern, effeithlon a symlach, ac ar yr un pryd ysgogi arloesedd yn ein heconomi a chefnogi canlyniadau heddiw ac ar gyfer cenedlaethau'r dyfodol.\nRydym yn gwybod bod cyfran fawr o bobl ledled Cymru nad ydynt yn hyderus ynghylch technoleg ddigidol – naill ai nid ydynt yn defnyddio'r rhyngrwyd yn bersonol, nid oes ganddynt y sgiliau digidol sylfaenol i gael mynediad at wasanaethau a gwybodaeth hanfodol ac efallai nad oes ganddynt fynediad at ddyfais a/neu gysylltiad. Fel Llywodraeth byddwn yn gweithio i sicrhau nad oes yn un dinesydd yn cael ei adael ar ei ôl wrth inni fabwysiadu dull sy’n rhoi blaenoriaeth i dechnoleg ddigidol, a bydd cynhwysiant digidol wrth wraidd popeth rydym yn ei ddarparu. Mae angen i'n dinasyddion fod yn hyderus ynghylch technoleg ddigidol, fel y gallant fanteisio ar y dechnoleg hon ac elwa ar ein buddsoddiadau mewn arloesi digidol.\nByddwn hefyd yn darparu rhaglen seilwaith digidol fawr a buddsoddi i gefnogi canolfannau gweithio aml-le. Byddwn yn galluogi'r newid hwn drwy gyflymu'r gwaith ar fynediad at fand eang drwy roi hwb i'n Rhaglen Band Eang Cyflym Iawn a datblygu dulliau newydd o ategu cysylltedd symudol a mynediad cyffredinol at ddarpariaeth TG.\nYr ymateb i argyfwng COVID-19: Cyflenwi cyfarpar diogelu personol (PPE)\nMae'r profiad o gaffael PPE yn ystod y pandemig wedi dysgu gwersi pwysig inni a fydd yn ddefnyddiol wrth inni ddechrau ar y gwaith ailadeiladu. Drwy gydweithio, gwnaeth Cydwasanaethau'r GIG a Llywodraethau Lleol waith rhagorol wrth sicrhau cyflenwadau a'u dosbarthu i'r mannau lle roedd eu hangen. Erbyn hyn mae gennym stociau sylweddol o bob math o PPE. Hefyd cododd busnesau Cymru i'r her o ailbwrpasu i gyflenwi PPE i weithwyr rheng flaen.\nDangosodd yr argyfwng hefyd ansicrwydd y gadwyn gyflenwi fyd-eang a'r cyfleoedd economaidd sy’n gysylltiedig â chaffael cynhyrchion pob dydd sy’n cael eu mewnforio ar hyn o bryd o ffynonellau domestig. Wrth sicrhau cyflenwadau o’r PPE sy'n rhoi mwy o gydnerthedd i GIG Cymru, gallwn hefyd helpu rhagor o gwmnïau lleol i dyfu. Mae Cynllun Gaeaf PPE ar gyfer y sector iechyd a gofal cymdeithasol yn cynnwys ymrwymiad i archebu cyfran o Fasgiau Math IIR gan weithgynhyrchwyr yng Nghymru, ac mae cyfleoedd da i gaffael rhagor o gynhyrchion PPE o ffynonellau domestig yn y dyfodol.\nMae rhyw 48% o gyllideb flynyddol GIG Cymru sy'n gysylltiedig â bwyd, sy’n werth £22 miliwn, yn cael ei wario y tu allan i Gymru. Mae rhannau helaeth o gadwyn gyflenwi'r sector cyhoeddus lle mae i’w gweld fel pe bai’r arian sy’n cael ei wario’n aros yng Nghymru, ond mewn gwirionedd mae’r tarddiad y tu allan i Gymru. Mae gennym gyfle i weithio gyda'n cyflenwyr i ddatblygu cadwyni cyflenwi byrrach yng Nghymru a chadw gwerth yn ein heconomi genedlaethol. Mae’r gwaith hwn ar gadwyni cyflenwi yn elfen allweddol o’r Cynllun Gweithredu ar gyfer Gweithgynhyrchu, gan y bydd yn rhoi cyfleoedd i gynhyrchu rhagor o ddeunyddiau crai, cydrannau a nwyddau gorffenedig yng Nghymru, a’u cyflenwi nhw i’r sector cyhoeddus.\nFel rhan o'n gwaith yn cefnogi'r Economi Sylfaenol mae pob categori o wariant gan y sector cyhoeddus yng Nghymru yn cael ei ddadansoddi am y potensial i’w arallgyfeirio i gefnogi economïau lleol a rhanbarthol. Byddwn yn atgyfnerthu'r proffesiwn caffael ac yn cefnogi trawsnewid cadwyn gyflenwi Cymru er mwyn galluogi busnesau bach a chanolig i fanteisio ar y cyfle hwn.\nMae Rhaglen Arfor (2019 i 2021) yn darparu’r sail ar gyfer amrediad o brosiectau arloesol yng Ngheredigion, Gwynedd, Sir Gaerfyrddin ac Ynys Môn. Mae’n rhoi pwyslais ar ddatblygu’r seilwaith economaidd, gyda’r nod o hefyd hybu’r Gymraeg drwy ddarparu cyfleoedd economaidd mewn cymunedau lle mae canran uchel o siaradwyr Cymraeg, neu mewn trefi sy’n gwasanaethu’r cymunedau hynny. Mae’r rhaglen wedi cefnogi busnesau ac wedi ysgogi unigolion i fentro am y tro cyntaf. Mae hefyd wedi datblygu prosiectau sy’n cefnogi entrepreneuriaeth ieuenctid fel Llwyddo’n Lleol, prosiect sy’n darparu cyfleoedd i bobl ifanc ddatblygu syniadau busnes ac yn eu cefnogi ar eu ffordd. Mae Her Cymunedau Mentrus, prosiect sy’n cael ei gyflawni drwy Arfor, hefyd yn gweithio gyda thair cymuned, gan gynnig cyfleoedd newydd i ddatblygu syniadau a fydd yn cylchredeg arian o fewn eu cymunedau ac yn creu swyddi.\nLlusern 2: Ymrwymiad COVID i ddiogelu a galluogi sgiliau a swyddi\nMae cyflogadwyedd a chefnogi sgiliau yn hollbwysig mewn cyfnodau o ansicrwydd economaidd, ac mae’n amlwg bod y pandemig Covid-19 yn bygwth i ddad-wneud y cynnydd a wnaethpwyd i leihau diweithdra a segurdod economaidd yng Nghymru dros y ddegawd ddiwethaf. Gan weithio ar draws Llywodraeth, rydym yn parhau i ganolbwyntio ar gefnogi pobl ledled Cymru i waith heddiw, tra hefyd yn paratoi’r gweithlu am yr heriau sydd ar hyn o bryd a heriau hirdymor y dyfodol fel a amlinellir yn Ail-greu ar ôl COVID-19: Yr Heriau a’r Blaenoriaethau a gyhoeddwyd yn ddiweddar.\nEin nod yw creu unigolion gwydn sydd meddu ar y sgiliau, y brwdfrydedd, yr ysgogiad a’r creadigrwydd i wireddu eu potensial mewn byd sy’n newid yn gyflym, lle nad yw gallu, cefndir, rhyw nac ethnigrwydd yn rhwystr i sicrhau gwaith teg.\nRydym yn parhau i fod wedi ymrwymo’n gryf i gefnogi pobl i gael mynediad at hyfforddiant, addysg uwch ac addysg bellach, gan arwain at gael a chadw gwaith teg neu hunangyflogaeth, gan sicrhau parhad ar gyfer dysgu a dilyniant yn y farchnad lafur ar yr adeg gritigol hon.\nGan ganolbwyntio ar fynd i’r afael ag anghyfartaledd economaidd a chefnogi’r rhai hynny yr effeithiwyd arnynt waethaf gan yr argyfwng Covid – yn enwedig pobl ifanc, y rhai hynny mewn gwaith sydd â chyflog isel ac sy’n ansicr, cymunedau o leiafrifoedd ethnig a phobl ag anableddau.\nByddwn yn parhau i roi cymorth hanfodol i bobl a allai fod wedi colli eu swydd neu eu cyfle hyfforddi oherwydd y pandemig, i helpu pobl i ddatblygu sgiliau newydd sy’n addas at y dyfodol ac i ddod o hyd i waith newydd.\nBydd pobl ifanc yn cael eu cefnogi i barhau i ddysgu, magu sgiliau hanafodol ar gyfer gwaith, dechrau dysgu yn seiliedig ar waith, neu ymuno â’r gweithlu am y tro cyntaf.\nBydd cyflogwyr yn cael ein cefnogaeth i recriwtio talent newydd, cadw ac uwchsgilio eu gweithlu presennol a gwella iechyd a lles yn y gweithle.\nEin haddewid "Ymrwymiad Covid" yw sicrhau bod unrhyw un dros 16 oed yng Nghymru yn gallu cael gafael ar gyngor a chymorth i ddod o hyd i waith, mynd ar drywydd hunangyflogaeth neu ddod o hyd i le mewn addysg neu hyfforddiant, wedi'i dargedu at unigolion ym marchnad lafur Cymru sydd fwyaf tebygol o gael effaith negyddol. Mae cyfres o fesurau yn sail i'r ymrwymiad.\nYn ogystal, mae prifysgolion a cholegau'n cael eu cefnogi i gynnal addysgu, dysgu a sgiliau, gan gynnwys cymorth wedi'i dargedu i alluogi sefydliadau i ddarparu dysgu cyfunol ac ar-lein yn ystod y pandemig.\nMae cymorth i unigolion yn cynnwys:\nEhangu gwasanaethau rheng flaen i bobl 16+ o fewn Cymru'n Gweithio a Chymunedau am Waith a Mwy i roi cyngor ac arweiniad, cynorthwyo i baru cyfranogwyr â chyfleoedd marchnad lafur lleol, cefnogi chwilio am swydd, sgiliau cyflogadwyedd a hyfforddiant.\nEhangu'r ddarpariaeth mentoriaid drwy Raglenni Cyflogadwyedd Cymunedol ar gyfer unigolion di-waith sydd angen cymorth mwy dwys wedi'i deilwra, gydag atgyfeirio ymlaen, lle y bo'n briodol, at y cynnig cyflogadwyedd ehangach gan gynnwys gwasanaethau'r Adran Gwaith a Phensiynau.\nHwb i gymorth ailhyfforddi i'r gweithlu presennol ddod o hyd i gyflogaeth newydd neu well, newid sectorau a galwedigaethau, a chael mynediad at ystod ehangach o gyfleoedd gwaith mewn meysydd lle mae galw am sgiliau drwy gyflwyno Rhaglen y Cyfrif Dysgu Personol, ReAct, y Pecyn Cymorth Sgiliau Ar-lein a'r Gronfa Ddysgu Undebau Cymru.\nCymhellion cyflogwyr newydd o hyd at £3,000 i annog cyflogwyr i greu cyfleoedd Prentisiaeth, i bobl o bob oed ddysgu ac ymgymryd â chymwysterau tra'n ennill cyflog.\nCymorth cyflogadwyedd hanfodol a phrofiad gwaith i bobl ifanc 16-18 oed drwy'r Rhaglen Hyfforddeiaeth. Yn ogystal â chymorth i fwy o raddedigion gael profiad gwaith, sesiynau blasu gwaith a lleoliadau gwaith â thâl pan fyddant yn gadael y Brifysgol drwy Go Wales.\nCwnsela a arweinir gan iechyd a gwasanaethau therapiwtig i'r rhai sydd mewn perygl o fod yn ddi-waith oherwydd problemau cyhyrysgerbydol neu iechyd meddwl gyda chymorth mentora cymheiriaid estynedig i'r rhai sy'n ddi-waith sydd â phroblemau iechyd meddwl a/neu gamddefnyddio sylweddau o ganlyniad i Covid-19.\nMae cronfa rhwystrau hunangyflogaeth newydd, sy'n cynnig hyd at £2,000 i gefnogi busnesau newydd ar gael drwy Busnes Cymru.\nMae cymorth i Gyflogwyr yn cynnwys:\nCymorth recriwtio newydd a chymhellion i gefnogi cyflogi Prentisiaid ifanc 16 i 24 oed, i annog ail-gyflogi prentisiaid a ddiswyddwyd, a Phrentisiaethau Cyflogwyr a Rennir a yrrir gan y sector.\nCymorth hyfforddi i gyflogwyr uwchsgilio a datblygu eu pobl drwy Gronfa Ddysgu Undebau Cymru, ynghyd â phrosiectau partneriaeth penodol gyda'r diwydiannau creadigol, lletygarwch a thwristiaeth, lled-ddargludyddion, peirianneg uwch, gweithgynhyrchu a digidol drwy'r Rhaglen Sgiliau Hyblyg a Phrentisiaethau Gradd.\nCymorth penodol i helpu i recriwtio a chadw Pobl Anabl. Bydd chwe Hyrwyddwr Cyflogaeth Pobl Anabl yn ymgysylltu ag arweinwyr busnes ledled Cymru i ysbrydoli, arwain a chychwyn y newid sydd ei angen i gau'r bwlch cyflogaeth. Bydd pecyn cymorth i gyflogwyr yn arwain cyflogwyr drwy'r daith recriwtio o achos busnes i gadw, chwalu mythau ar hyd y ffordd, yn ogystal â chyflwyno modiwl e-ddysgu ar y model cymdeithasol o anabledd.\nCymorth ar gyfer Lles yn y Gweithle drwy ehangu'r Gwasanaeth Cymorth Mewn Gwaith. Mae'n darparu mynediad cyflym at ffisiotherapi, seicotherapi a chymorth galwedigaethol i bobl â chyflyrau iechyd meddwl a chorfforol, ac mae'n chwarae rhan hanfodol i helpu'r rhai sydd ar absenoldeb oherwydd salwch i ddychwelyd i'r gwaith yn gyflymach, gan gefnogi cadw gweithwyr a lleihau absenoldeb i'r rhai sydd mewn perygl o ddiweithdra. Yn ogystal â hyfforddiant i fusnesau i'w helpu i wella eu harferion, eu harweiniad a'u polisïau lles yn y gweithle, gydag adnoddau newydd i helpu i gefnogi'r heriau sy'n wynebu busnesau a staff ar ffyrlo.\nCymorth i gyflogwyr a gweithwyr drwy wasanaeth Cymru Iach ar Waith, sy'n darparu lleoliad un stop ar gyfer canllawiau ac adnoddau sy'n gysylltiedig â COVID-19 i gefnogi amgylcheddau gwaith diogel, pecyn cymorth pwrpasol i gyflogwyr o ran iechyd meddwl ac effeithiau COVID-19, gydag ymgyrch Amser i Newid Cymru yn helpu pobl i wynebu sgyrsiau anodd am iechyd meddwl a stigma yn y gweithle.\nByddwn yn bwrw ymlaen â'n diwygiadau i'r sector addysg a hyfforddiant ôl-orfodol, ac yn cynnal ein bwriad i gyflwyno Bil Addysg ac Ymchwil Trydyddol yn gynnar yn nhymor newydd y Senedd. Byddwn yn gweithio gyda'r sector i wireddu ein gweledigaeth a gyhoeddwyd yn ddiweddar ar gyfer addysg drydyddol, gan ymateb i heriau'r dyfodol ar hyn o bryd a thymor hwy sydd wedi'u trawsnewid gan y pandemig. Byddwn yn sicrhau dull mwy strategol, cydlynol ac effeithlon o oruchwylio addysg drydyddol ac ymchwil, o dan un Comisiwn, gyda chylch gwaith clir i lunio system sy'n gweithio i bobl Cymru ac economi Cymru.\nBydd caffael yn mynd yn fyw ar gyfer Twf Swyddi Cymru newydd yn gynnar yn 2021. Bydd y rhaglen newydd yn darparu dull cyfannol o helpu pobl ifanc i baratoi ar gyfer byd gwaith a'i brofi, yn ogystal â chefnogi cyflogwyr i gyflogi phobl ifanc.\nRydym yn ailedrych ar ein cynlluniau cyflogadwyedd eraill ac mae gwaith yn mynd rhagddo'n dda i ddatblygu rhaglen newydd i ddarparu cymorth i bobl dros 18 oed i oresgyn rhwystrau i waith, a mynd i gyflogaeth gynaliadwy o safon. Felly, rydym yn gwneud mwy i ddeall effeithiau Coronafeirws ar y farchnad lafur, a chanolbwyntio ar y ffordd orau o gefnogi'r grwpiau mwyaf difreintiedig ac ymylol.\nMae cyflogaeth ac incwm yn thema flaenoriaeth yn y Cynllun Gweithredu Cydraddoldeb Hiliol sydd ar ddod a byddwn yn gweithio gyda chymunedau lleiafrifoedd ethnig i ddatblygu camau ystyrlon o fewn y cynllun hwnnw sy'n mynd i'r afael â materion cyflogaeth sy'n gysylltiedig ag effaith anghymesur y pandemig ochr yn ochr â'r anfantais gynhenid a achosir gan hiliaeth strwythurol a systemig.\nBydd ein cefnogaeth yn seiliedig ar strategaeth gyrfa Cymru newydd a fydd yn sicrhau y darperir gwasanaeth cyfarwyddyd gyrfa a hyfforddiant dwyieithog, cynhwysol a diduedd i bobl Cymru. Cefnogi pobl ifanc ac oedolion i bontio'n gadarnhaol i ddysgu a gweithio, gan ddeall y sgiliau sydd eu hangen i lwyddo yn y farchnad lafur a chyfrannu at economi Cymru yn y dyfodol. Yn ogystal â datblygu eu gwaith gyda chyflogwyr, darparwyr hyfforddiant ac entrepreneuriaid i ddeall eu gofynion sgiliau a'u cyfleoedd i bobl ifanc ac oedolion.\nOchr yn ochr â hyn rydym yn parhau i fynd i'r afael â rhwystrau i gael gwaith fel gofal plant fforddiadwy o ansawdd uchel. Mae gan ein Sefydliadau Addysg Bellach ac Uwch gyllid eisoes ar waith i helpu rhieni i dalu costau gofal plant i'w galluogi i astudio. Mae ein Cynnig Gofal Plant i Gymru yn darparu 30 awr o ddarpariaeth addysg gynnar a gofal plant i rieni plant 3 a 4 oed sy'n gweithio ac rydym wrthi'n ystyried a ddylid ymestyn hyn i rieni mewn addysg a hyfforddiant ai peidio.\nGalluogi adferiad gwyrdd a theg\nDisgwylir i gyfleoedd ym maes iechyd a gofal cymdeithasol barhau i gynyddu o ran y galw yn y dyfodol. O'r herwydd, bydd Gofal Cymdeithasol Cymru, ein rheoleiddiwr gweithlu gofal cymdeithasol, yn parhau i gefnogi pobl sydd â'r gwerthoedd cywir i'r sector. Mae ymgyrch 'Gofalwn.Cymru' yn arddangos rolau a gyrfaoedd ym maes gofal cymdeithasol. Mae porth swyddi newydd yn cefnogi recriwtio a chadw staff yn y sector, er mwyn rhoi blas i bobl o sut brofiad yw gweithio mewn rôl gofal. Mae'r porth swyddi hefyd yn rhoi cyfle i bobl ymgymryd â hyfforddiant sylfaenol i'w hatodi i'w ceisiadau i gyflogwyr eu gweld cyn eu cyfweld drwy nodwedd newydd 'Cwestiwn Gofal'.\nMae gan sgiliau a chyflogadwyedd rôl allweddol i'w chwarae o ran ategu uchelgeisiau Datgarboneiddio Cymru. Yr her i'r Llywodraeth a chyflogwyr fel ei gilydd yw uwchsgilio'r gweithlu presennol ac ehangu'r gweithlu mewn sectorau twf gwyrdd. Mae buddsoddi mewn tai carbon isel ar raddfa fawr ac uwchraddio stoc tai, yn enwedig tai cymdeithasol, yn debygol o fod yn elfen ganolog o adferiad i gynyddu effeithlonrwydd ynni cartrefi Cymru, lleihau tlodi tanwydd a chreu swyddi. Wrth ymateb i Adroddiad Tasglu Adferiad Gwyrdd y Gweinidog, rydym yn cydnabod y bydd optimeiddio rhaglenni presennol, addasu'r hyfforddiant a darparu mwy o ran carbon isel yn hollbwysig.\nGallai annog gwirfoddoli ieuenctid mewn meysydd fel adfer natur ddarparu cyfleoedd i feithrin sgiliau, cyfalaf cymdeithasol a dynol, a rhoi ymdeimlad o bwrpas a gallu i bobl ifanc wneud gwahaniaeth ar y materion y maent yn poeni amdanynt – yn enwedig yr amgylchedd a chyfiawnder cymdeithasol.\nYchydig dros flwyddyn yn ôl cyhoeddodd yr Athro Phil Brown ei adroddiad terfynol ar effaith arloesi digidol ar yr economi a dyfodol gwaith yng Nghymru. Er mwyn ymateb i gyflymder a graddfa trawsnewid digidol ac amharu ar ddiwydiant traddodiadol, bydd angen cydweithio â diwydiant er mwyn ymateb i'w gofynion yn y dyfodol i gefnogi datblygu sgiliau digidol a throsglwyddo swyddi, yn enwedig o rannau eraill o'r economi wrth i drawsnewid diwydiannol pellach ddigwydd.\nLlusern 3: Cyflymu ymaddasu ar gyfer adfer a ffyniant yn y dyfodol\nByddwn yn helpu busnesau i ymateb i heriau deuol ymadael â’r UE a COVID-19, yn ogystal â heriau tymor hir yr argyfwng hinsawdd a byd sy’n fwy cysylltiedig yn ddigidol. Er mwyn sicrhau cadernid economaidd mae angen amrediad amrywiol o gwmnïau. Byddwn yn cynyddu nifer a maint y cwmnïau lleol, gan ddarparu mynediad at gyngor a chymorth drwy Fusnes Cymru a Banc Datblygu Cymru, i’w galluogi greu swyddi ac i addasu i’r pedwerydd chwyldro diwydiannol. Bydd hyn yn cynnwys y ffordd rydym yn cefnogi cwmnïau i weithio gyda chlystyrau allweddol i ysgogi meysydd ar gyfer arloesi digidol – nawr ac yn y dyfodol, gan arwain at gyfleoedd i gynyddu nifer y swydd o ansawdd uchel nad ydynt mewn perygl gan awtomeiddio.\nOherwydd yr heriau eithafol y mae'r economi ymwelwyr wedi'u hwynebu o ddechrau'r pandemig, byddwn yn gweithio gyda'r sector twristiaeth a lletygarwch i ddatblygu Cynllun Adfer sy'n eu cefnogi yn y tymor byr gyda'r nod o feithrin gwydnwch, cynaliadwyedd a phroffidioldeb ar gyfer y tymor hir.\nByddwn yn adeiladu ar lwyddiant y Gronfa Cadernid Economaidd lle mae'r ffocws wedi symud rhwng cymorth ariannol uniongyrchol i adfer a chymorth i ddatblygu, yn unol â’r amgylchiadau. Rydym yn cefnogi busnesau i esblygu i fynd i’r afael â heriau deuol COVID-19 ac ymadael â’r UE, wrth eu helpu hefyd i baratoi ar gyfer y dyfodol.\nByddwn yn rhoi ffocws penodol ar greu'r amodau cywir i gynnal, pontio a thyfu'r sail weithgynhyrchu yng Nghymru mewn ffordd sy'n cefnu ar y tanwyddau ffosil roeddem yn dibynnu arnynt yn y gorffennol, drwy ddilyn Dyfodol Gweithgynhyrchu i Gymru – Fframwaith Gweithredu.\nBydd trydydd cam y Gronfa yn allweddol wrth wneud hyn, gan sicrhau bod cyllid ar gael i fusnesau i ddelio â heriau economaidd COVID-19, a chydnabod yr her ychwanegol a ddaw yn sgil ymadael â’r UE. Rydym hefyd yn cydnabod yr effaith emosiynol a meddyliol y mae COVID-19 wedi'i chael, a bydd y Gronfa yn helpu busnesau i addasu wrth iddynt ddatblygu, gan gynnwys darparu hyfforddiant iechyd meddwl a chymorth sgiliau.\nBydd cyllid parod a hyblyg drwy Fanc Datblygu Cymru a chyngor gan Fusnes Cymru yn parhau i gefnogi busnesau rheng flaen Cymru.\nMae Cymru yn un o arweinwyr y byd ym maes ailgylchu, ac yn cael ei chydnabod fel gwlad lle mae gan gynaliadwyedd ran ganolog. Rydym yn cydnabod y cyfleoedd economaidd sy’n bodloni wrth ddefnyddio adnoddau wedi eu hailgylchu ac ychwanegu gwerth atynt, a’r potensial sy’n cael ei gynnig i wella cadernid y gadwyn gyflenwi drwy ddefnyddio dulliau’r economi gylchol wrth inni ddatblygu ein economi.\nMae'n hanfodol bod yr ymateb i'r argyfwng hinsawdd a natur yn cael ei integreiddio ar draws yr holl weithgarwch economaidd, gydag ymrwymiad penodol i symud i economi sy'n fwy cylchol ac effeithlon o ran adnoddau, a newid i gysylltiadau a buddsoddiadau sy’n seiliedig ar economi carbon isel. Mae’r economi gylchol yn cysylltu’n uniongyrchol â’n cyfrifoldeb byd-eang fel gwlad sy’n defnyddio llawer o adnoddau o dramor, sy’n cyfrannu at ddatgoedwigo a llawer o fathau o lygredd – ac amryw problemau amgylcheddol.\nBydd y trafodaeth ynghylch y Cynllun Cyflawni Carbon Isel nesaf yn ffordd o gyflymu’r cynnydd ar ddatgarboneiddio diwydiannol, yn ogystal ag ar strategaeth yr economi gylchol.\nRydym eisoes wedi buddsoddi biliwn o bunnoedd mewn seilwaith gwastraff ac ailgylchu, a byddwn yn parhau i ehangu cyllid ar gyfer seilwaith rhanbarthol ledled Cymru, i sicrhau bod deunyddiau’n cael eu cyflenwi i ddiwallu anghenion busnesau a dinasyddion. Bydd hyn yn cynnwys seilwaith cymunedol fel cyfleusterau trwsio ac ailddefnyddio a'r capasiti i ailbrosesu ac ailgylchu rhagor o ddeunyddiau. Bydd hyn yn gweithio i gadw gwerth y deunyddiau hyn yma yng Nghymru, ac yn creu rhagor o gyfleoedd ar gyfer swyddi cadarn drwy gysylltu’n well y broses o gasglu a phrosesu’r adnoddau â’r busnesau a’r mentrau y mae eu hangen arnynt.\nBydd y Rhaglen Ôl-osod er mwyn Optimeiddio newydd, sy'n gosod mesurau effeithlonrwydd ynni mewn hyd at 1,000 o gartrefi, yn mynd i'r afael â defnyddio carbon yn ddomestig a thlodi tanwydd, newid ymddygiad o ran effeithlonrwydd ynni, ysgogi sgiliau newydd, hyfforddiant ac arloesedd, a chynyddu capasiti’r gadwyn gyflenwi leol. Bydd y buddsoddi hwn yn gwneud trefi a dinasoedd yn gymunedau iachach a hapusach yn ogystal ag atgyfnerthu sylfeini'r economi. . Bydd hefyd yn ein helpu i ddysgu gwersi wrth inni geisio ymgymryd â’r her ehangach o lawer i ddatgarboneiddio miliynau o adeiladu breswyl a masnachol ledled Cymru.\nByddwn yn buddsoddi mewn adeiladu tai cymdeithasol i ddarparu’r tai fforddiadwy o ansawdd uchel y mae eu hangen yn fawr iawn, ac i roi cyfleoedd i’n hadeiladwyr tai bach a chanolig. Byddwn hefyd yn rhoi hwb i’n cymorth ar gyfer Adeiladwyr Cartrefi Bach i sicrhau bod rhagor o'n cartrefi'n cael eu hadeiladu gan amrywiaeth eang o adeiladwyr cartrefi yng Nghymru i hyrwyddo cystadleuaeth, arloesedd a dewis i ddefnyddwyr. Ochr yn ochr â hyn byddwn yn buddsoddi mewn Dulliau Modern o Adeiladu (MMC) a Gweithgynhyrchu oddi ar y Safle, a’r cadwyni cyflenwi cysylltiedig, a rhoi chymhellion i hyrwyddo’r dulliau hynny, i ddarparu cartrefi o ansawdd uchel sy'n garbon isel ac yn defnyddio ynni'n effeithlon – yn benodol y strategaeth gaffael ar gyfer tai cymdeithasol sy'n symud tuag at gyfran uwch o gartrefi a adeiladwyd mewn ffatrïoedd fel y nodir yn ein Strategaeth Dulliau Modern o Adeiladu ar gyfer Tai Cymdeithasol.\nRydym wedi sefydlu Fforwm Adeiladu Cymru yr oedd ei gynllun gweithredu 12 pwynt ar gyfer y tymor byr “Ailgodi Cymru’n Gryfach” yn canolbwyntio ar lif gwaith a llif arian ar gyfer busnesau adeiladu, cefnogi busnesau bach a chanolig, cynyddu’r Economi Sylfaenol a datblygu dyfodol carbon isel. Bydd yn rhoi hyder i fusnesau yn y sector i barhau i gyflogi a hyfforddi pobl, gan symleiddio’r broses o dendro ar gyfer gwaith sector cyhoeddus, a sicrhau bod y sector yn datblygu systemau diogel i roi mesurau ar waith i gadw pellter cymdeithasol yn y gweithle.\nCefnogi iechyd meddwl a llesiant meddyliol yn y gweithle – Amser i Newid Cymru\nMae ymchwil gan y Ganolfan ar gyfer Iechyd Meddwl wedi dod i’r casgliad bod effaith anghyfartal y feirws a'r cyfyngiadau symud wedi rhoi mwy o bwysau ar rai grwpiau a chymunedau, yn enwedig cymunedau lleiafrif ethnig, pobl anabl a phobl ifanc yr oedd eu hiechyd meddwl eisoes yn waeth ac yn fwy bregus cyn i'r pandemig ddechrau. Mae'r cyfuniad o anghydraddoldebau strwythurol presennol ac effeithiau anghyfartal y feirws yn golygu bod y bobl yr oedd eu hiechyd meddwl y mwyaf bregus cyn COVID-19 yn debygol o ddioddef effeithiau mwyaf niweidiol yr argyfwng yn y tymor hwy hefyd.\nMynd i'r afael â stigma iechyd meddwl fydd un o'r heriau mwyaf o ran cefnogi Cymru i adfer o COVID-19 yn seicolegol, gan sicrhau y gall dinasyddion cyffredin, gweithwyr a chyflogwyr gael y cymorth sydd ei angen arnynt ac y maent yn ei haeddu. Mae Amser i Newid Cymru wedi bod yn cyflawni dros Lywodraeth Cymru ers 2012, gan ymgyrchu i roi terfyn ar y stigma a'r gwahaniaethu a wynebir gan bobl sydd wedi dioddef problemau iechyd meddwl yng Nghymru. Maent wedi bod yn addasu eu model darparu gwasanaethau mewn modd deinamig ers i’r feirws ddod i’r amlwg i hyrwyddo’r adferiad, ailwerthuso anghenion iechyd meddwl ledled Cymru ac ailflaenoriaethu eu hymdrechion yn unol â nodau Llywodraeth Cymru, gan dargedu'r rhai sy'n dioddef amddifadedd cymdeithasol ac economaidd gwirioneddol. Mewn arolwg diweddar (Mehefin 2020) gan Amser i Newid Cymru i ddeall lefel y stigma iechyd meddwl yng Nghymru yn ystod y cyfyngiadau symud, dywedodd 54% o ymatebwyr fod y stigma roedden nhw’n ei deimlo ynghylch eu hunain wedi gwaethygu, a dywedodd 22% eu bod wedi profi stigma yn y gweithle.\nMae gan Amser i Newid Cymru gryn brofiad eisoes o weithio gyda chyflogwyr yng Nghymru, gyda bron i 200 o gyflogwyr cyhoeddus a phreifat yng Nghymru yn llofnodi'r Adduned Amser i Newid. Mae hyn yn cynrychioli dros 300,000 o weithwyr yng Nghymru (bron i un o bob pedwar o weithwyr yng Nghymru). Gan addasu i anghenion gweithwyr, mae’r rhaglen wedi symud ei ddarpariaeth i blatfformau digidol, yn ogystal â sefydlu perthnasau newydd â rhaglenni eraill sy’n rhoi cymorth i gyflogwyr (y Gwasanaeth Cymorth yn y Gwaith, Cymru Iach ar Waith) Mae eu Pecyn Cymorth i Gyflogwyr a'u hyfforddiant i Hyrwyddwyr Gweithwyr yn meithrin capasiti o fewn sefydliadau. Yn ystod y cyfyngiadau symud maent wedi cynnal momentwm drwy ddigwyddiadau ar-lein ar yr arferion gorau a hyfforddiant rhithwir i Hyrwyddwyr Gweithwyr, yn ogystal â chlywed gan gyflogwyr ynghylch yr hyn a weithiodd yn dda wrth fynd i’r afael â stigma yn y gweithle yn ystod pandemig.\nCynllun Adfer Swyddi\nOchr yn ochr â datblygu olynydd ein Cynllun Buddsoddi yn Seilwaith Cymru nesaf, byddwn hefyd yn diweddaru ein rhaglen flynyddol o brosiectau, a pharhau â’n ymrwymiad i rannu â diwydiant adeiladu Cymru. Bydd y diweddariadau hyn i’r rhaglen o brosiectau’n helpu'r sector adeiladu i ddeall ein bwriadau ar gyfer y dyfodol, ac yn eu helpu nhw i gynllunio ymlaen llaw. Mae hyn yn cydnabod y cyfraniad enfawr y mae Llywodraeth Cymru a rhaglenni cyfalaf eraill y sector cyhoeddus, gyda'i gilydd, yn ei wneud at yr economi. Fel Llywodraeth, rydym yn creu ac yn cynnal gwaith drwy, er enghraifft, adeiladu ysbytai, Ysgolion ar gyfer yr 21ain Ganrif, seilwaith trafnidiaeth, a llawer o weithgareddau eraill. Bydd y diweddariadau hyn hefyd yn ddefnyddiol wrth adolygu i ba raddau y cedwir y buddsoddiadau hyn yng Nghymru a beth arall y gallwn ei wneud i sicrhau eu bod yn cael yr effaith fwyaf posibl.\nMae ymgorffori gwerth cymdeithasol yn ganolog i nod y Cynllun Gweithredu ar gyfer Gweithgynhyrchu o symud i "weithgareddau gwerth uchel" sef gweithgareddau gweithgynhyrchu sy’n cael effaith gadarnhaol ar lesiant cymdeithasol, economaidd, amgylcheddol a diwylliannol dinasyddion Cymru. Bydd ein Cynllun Gweithredu yn ymgorffori’r canlyniadau hyn yn y gwaith rydym yn ei wneud i baratoi’r sector ar gyfer y dyfodol.\neconomi gylchol: mwy o gylchu ac arloesi a\ndefnyddio adnoddau’n fwy effeithiol\ncenedl gwaith teg\nmae gan bobl waith diogel a theilwng\ngwasgaru cyfleoedd yn decach\ncael busnesau i gystadlu’n hyderus\nbusnesau brodorol cryf a mewnfuddsoddi\ndefnyddio a masnacholi dyfeisiau a darganfyddiadau blaengar\nmwy o fusnesau newydd, sector BBaChau bywiog a mentrau\nar agor ac yn croesawu mewnfuddsoddwyr o bedwar ban byd\ncyfleoedd allforio newydd ym marchnadoedd y byd\nEconomi lles gyda:\nintegreiddio trafnidiaeth yn well\ntai fforddiadwy o ansawdd da\ndefnyddio talentau ein holl bobl, am hirach\ncadwyni cyflenwi lleol a rhanbarthol cryfach\nMae’r hyn rydym yn ei fesur yn arwydd o’r hyn rydym yn ei werthfawrogi. Mae’r angen i fesur allbynnau a chanlyniadau ac i werthuso effeithiau’n parhau i fod yn rhan hanfodol o’r awydd i wella perfformiad, ac mae o ddiddordeb i’r cyfryngau a’r cyhoedd o ran sicrhau bod llywodraeth a sefydliadau cyhoeddus yn atebol. Mae'r genhadaeth ar gyfer ailadeiladu’r economi yn nodi mai economi sy’n seiliedig ar lesiant yw’r uchelgais ar gyfer economi'r dyfodol. Mae dull cyfannol o ymdrin â'r economi, gan gydnabod ei photensial ar gyfer niwed yn ogystal â lles, yn gofyn am ffordd gyfannol o fesur cynnydd.\nNi all Gwerth Ychwanegol Gros (GYC) fod y prif fesur o lwyddiant a ffyniant mwyach. Mae ein ffocws ar weld cynnydd yn y dangosyddion cenedlaethol ar gyfer Cymru, sy'n adlewyrchu'r weledigaeth ar gyfer llesiant fel ein piler canolog. Mae hyn yn golygu ysgogi gwelliannau i'n heffeithiau amgylcheddol, ein lles yn y gwaith a chynnydd y gymdeithas ehangach yn ei chyfanrwydd. Nid yw mesur cyfoeth cyffredinol cenedl wrth anwybyddu anghydraddoldeb neu ddirywiad amgylcheddol canlyniadol yn ddigon.\nMae'r dangosyddion llesiant canlynol yn enghraifft o ehangder y metrigau sy'n llywio ein dull gweithredu, ac yn ein galluogi i fonitro ac olrhain ein cynnydd fel cenedl. Bydd polisïau penodol yn mynnu haenau eraill o fesurau. Er enghraifft, mae gwaith yn mynd rhagddo i ddatblygu dangosyddion canlyniadau wedi eu mapio i bob nodwedd gwaith teg a bennwyd gan y Comisiwn Gwaith Teg. Rydym yn bwriadu defnyddio’r dangosyddion hyn at amrywiaeth o ddibenion, gan gynnwys mesur canlyniadau gwaith teg dros amser a helpu i lywio’r gwaith o ddatblygu a thargedu polisïau’r dyfodol.\nMetrigau Adfer ac Ailadeiladu’r Economi\nMae gan Gymru dangosyddion cenedlaethol i asesu'r cynnydd tuag at gyflawni'r nodau llesiant. Cyhoeddwyd 46 o ddangosyddion cenedlaethol mis Mawrth 2016 ac mae’r rhifau isod yn adlewyrchu’r rhestr hon. Ceir disgrifiad llawn o'r dangosyddion cenedlaethol gan gynnwys eu diffiniad technegol a gwybodaeth am ffynonellau data ac amlder ar wefan Llywodraeth Cymru.\n04 Lefelau llygredd nitrogen deuocsid (NO2) yn yr aer\n12 Capasiti (yn MW) offer ynni adnewyddadwy a osodwyd\n14 Ôl traed Ecolegol Cymru\n15 Faint o wastraff a gynhyrchir nad yw'n cael ei ailgylchu, fesul person\n41 Allyriadau nwyon tŷ gwydr yng Nghymru\n43 Ardaloedd lle mae ecosystemau iach yng Nghymru\n09 Gwerth Ychwanegol Gros (GYC) yr awr a weithir (o'i gymharu â chyfartaledd y DU)\n11 Canran y busnesau sy'n arloesi mewn modd gweithredol\n16 Canran y bobl mewn cyflogaeth, sydd ar gontractau parhaol (neu ar gontractau dros dro, ac nad ydynt yn ceisio cyflogaeth barhaol) ac sy'n ennill mwy na dau draean o gyflog canolrif y DU\n17 Y blwch cyflog rhwng y rhywiau\n22 Canran y bobl mewn addysg, cyflogaeth neu hyfforddiant, wedi’i mesur ar gyfer gwahanol grwpiau oedran\n08 Canran yr oedolion â chymwysterau ar wahanol lefelau'r Fframwaith Cymwysterau Cenedlaethol\n10 Incwm Gwario Gros yr Aelwydydd y pen\n18 Canran y bobl sy'n byw mewn aelwydydd mewn tlodi incwm o'i chymharu â chanolrif y DU: wedi’i mesur ar gyfer plant, pobl oedran gweithio a phobl oedran pensiwn\n23 Y ganran sy'n teimlo y gallant ddylanwadu ar benderfyniadau sy'n effeithio ar eu hardal leol\n29 Sgôr llesiant meddyliol gymedrig i bobl\n33 Canran yr anheddau â pherfformiad ynni digonol\nCeir disgrifiad llawn o'r dangosyddion cenedlaethol gan gynnwys eu diffiniad technegol a gwybodaeth am ffynonellau data ac amlder ar wefan Llywodraeth Cymru.